pythainlp/thai-wiki-dataset-v4 huggingface dataset:
แลนด์มาร์ก 81

แลนด์มาร์ก 81  เป็นอาคารระฟ้าสูงพิเศษในนครโฮจิมินห์ ประเทศเวียดนาม ผู้ลงทุนและพัฒนาหลักของโครงการคือบริษัท Vinhomes ซึ่งเป็นบริษัทอสังหาริมทรัพย์สัญชาติเวียดนามที่ใหญ่ที่สุดในประเทศ อาคารแลนด์มาร์ก 81 เป็นสิ่งก่อสร้างที่สูงที่สุดในเวียดนาม, สูงเป็นอันดับสองในเอเชียตะวันออกเฉียงใต้ และสูงเป็นอันดับที่ 17 ของโลก
อาคารสูง 461.2 เมตร (1,513 ฟุต) มี 81 ชั้น สร้างขึ้นบนฝั่งตะวันตกของแม่น้ำไซง่อนในเขตบิ่ญถั่ญ ของเมือง ตั้งอยู่ทางเหนือของใจกลางส่วนประวัติศาสตร์ของนครโฮจิมินห์ และทางใต้ของสะพานไซง่อน อาคารนี้ตั้งอยู่ใจกลางอาณาเขตโครงการอสังหาริมทรัพย์แบบผสมผสานระดับไฮเอนด์มูลค่า 1.5 พันล้านดอลลาร์สหรัฐที่เรียกว่า Vinhomes Central Park โครงการพัฒนาอาคารประกอบไปด้วยสิ่งอำนวยความสะดวกเช่น โรงแรมและห้องประชุม ห้องชุดหรู พื้นที่ค้าปลีกระดับไฮเอนด์ ร้านอาหาร บาร์ และจุดชมวิวที่มีหลายชั้น
ประวัติ.
พิธีเริ่มการก่อสร้างอาคารจัดขึ้นเมื่อวันที่ 13 ธันวาคม พ.ศ. 2557 ต่อมาในเดือนตุลาคม พ.ศ. 2560 การก่อสร้างบรรลุถึงชั้น 69 โดยมีความสูง 270 เมตร (890 ฟุต) แซงหน้าอาคารไบเทกซ์โกไฟแนนเชียลทาวเวอร์ จึงกลายเป็นอาคารที่สูงที่สุดในนครโฮจิมินห์ การก่อสร้างเสร็จสิ้นในทุกชั้นในเดือนมกราคม พ.ศ. 2561 เหลือเพียงส่วนยอดแหลมของอาคารเท่านั้น เมื่อวันที่ 10 เมษายน พ.ศ. 2561 จึงได้มีการเพิ่มส่วนสุดท้ายของยอดแหลม เป็นการเสร็จสมบูรณ์ของการก่อสร้างอาคารแลนด์มาร์ก 81 ส่วนฐานของอาคารซึ่งมีพื้นที่ 6 ชั้น รวม 50,000 ตารางเมตร (540,000 ตารางฟุต) ได้เปิดอย่างเป็นทางการเมื่อวันที่ 27 กรกฎาคม พ.ศ. 2561 เนื่องในวาระการฉลองครบรอบ 25 ปีของ Vingroup บริษัทแม่ของโครงการ ชั้นสังเกตการณ์ชื่อ Skyview เปิดเมื่อวันที่ 28 เมษายน พ.ศ. 2562 โดยดาดฟ้าชั้น 79 มีความสูงจากพื้นดิน 369.65 ม. (1,212.8 ฟุต) และชั้น 81 มีความสูง 382.65 ม. (1,255.4 ฟุต) เป็นจุดชมวิวที่สูงที่สุดของเวียดนามในปัจจุบัน บัตรเข้าชมมีราคาตั้งแต่ 405,000 ด่ง (17.4 ดอลลาร์สหรัฐ) สำหรับเด็ก ไปจนถึง 810,000 ด่ง (34.8 ดอลลาร์สหรัฐ) สำหรับผู้ใหญ่
แบบแปลนชั้น.
รายละเอียดของชั้นต่าง ๆ เป็นดังนี้
เหตุเพลิงไหม้.
เมื่อเวลาประมาณ 15:48 น. ของวันที่ 11 สิงหาคม พ.ศ. 2561 เกิดเหตุเพลิงไหม้บริเวณชั้น 64 เนื่องมาจากการเชื่อมโลหะ สามารถควบคุมเพลิงได้อย่างรวดเร็วและไม่ก่อให้เกิดความเสียหายต่อทรัพย์สิน
เจ้าหญิงยัสมิน บินต์ อาซิม

เจ้าหญิงยัสมิน บิน อาซิม  ประสูติเมื่อวันที่ 30 มิถุนายน 2518 ณ อัมมาน จอร์แดน เป็นพระธิดาพระองค์ใหญ่ใน เจ้าชายอาซิม บิน นาเยฟ และ ฟรอสเซน โวกาชูริ อดีตพระชายา ทรงเป็นพระราชปนัดดาใน สมเด็จพระเจ้าอับดุลลอฮ์ที่ 1 แห่งจอร์แดน พระองค์ทรงจบการศึกษา ณ โรงเรียนอัมมาน จากนั้นเสด็จไปทรงศึกษาต่อ ณ สหรัฐ ใน บอสตัน แมสซาชูเซตต์ส คณะการสื่อสารองค์กรและการเมือง เมื่อจบปริญญาตรีแล้ว ได้เสด็จไปศึกษาต่อ ณ มหาวิทยาลัย คลากส์ คณะภูมิศาสตร์ 
เสกสมรส.
เจ้าหญิงยัสมิน บิน อาซิม ทรงเสกสมรสกับ บาเซิล ยาห์นาม เมื่อวันที่ 31 สิงหาคม 2548 และพิธีจัดขึ้นอย่างเป็นทางการในวันที่ 2 กันยายนในปีเดียวกัน โดยมีพระบุตรดังนี้
เจ้าหญิงซานา อาซิม

เจ้าหญิงซานา อาซิม  ประสูติเมื่อวันที่ 16 พฤศจิกายน 2503 ณ อัมมาน จอร์แดน เป็นธิดาของ อัดนาน มอวูด คาลิมาส ซึ่งพระบิดาของพระองค์นั้นเป็นหัวหน้าพรรคคิซานีสของจอร์แดน และยังเป็นมุคห์ตาร์แห่งคิซานีสแห่งอัมมาน พระองค์ทรงจบการศึกษาปริญญาตรีคณะวรรณกรรมอังกฤษและการแปลเป็นภาษาต่างๆ 
เสกสมรส.
พระองค์ทรงเสกสมรสกับ เจ้าชายอาซิม บิน นาเยฟ เมื่อวันที่ 6 มกราคม 2529 รับพระราชทานพระอิสริยยศ เฮอร์รอยัลไฮเนส เจ้าหญิงซานา อาซิมแห่งจอร์แดน มีพระบุตรดังนี้
พระเจ้าโจวลี่

พระเจ้าโจวลี่ (สิ้นพระชนม์ 828 ปีก่อนคริสตกาล) เป็นพระมหากษัตริย์พระองค์ที่สิบแห่งราชวงศ์โจวของจีนโบราณ เสวยราชย์ราว 877–841 หรือ 857–842 ปีก่อนคริสตกาล
พระเจ้าโจวลี่ทรงเป็นผู้ปกครองที่ฉ้อฉลกักขฬะ ทรงขึ้นภาษีและสร้างความเดือดร้อนนานาให้แก่ราษฎรเพื่อประโยชน์สุขส่วนพระองค์ ทรงห้ามสามัญชนใช้ประโยชน์จากป่าและแม่น้ำสาธารณะ ทั้งทรงตรากฎหมายให้อำนาจพระองค์ประหารผู้ใดก็ตามที่พูดจาขัดพระทัย เป็นเหตุให้ประชาชนและขุนนางก่อกบฏในราว 842 ปีก่อนคริสตกาล พระองค์เสด็จลี้ภัยไปยังสถานที่หนึ่งซึ่งอยู่ใกล้กับหลินเฝิน (臨汾) ในปัจจุบัน ทำให้ราชบัลลังก์ว่างลง นอกจากนี้ ขุนนางคนหนึ่งยังเอาพระโอรสองค์หนึ่งของพระองค์ไปซ่อนไว้ จึงมีการตั้งผู้สำเร็จราชการแทนพระองค์ เป็นภาวะที่เรียกว่า ก้งเหอ (共和)
เมื่อพระเจ้าโจวลี่สิ้นพระชนม์ใน 828 ปีก่อนคริสตกาลขณะลี้ภัย พระโอรสองค์หนึ่งก็ขึ้นสืบราชย์ต่อ ทรงพระนาม พระเจ้าโจวเซฺวียน (周宣王)
7 อีริส

อีริส (การตั้งชื่อดาวเคราะห์น้อย: 7 อีริส) เป็นดาวเคราะห์น้อยในแถบดาวเคราะห์น้อยที่อยู่ระหว่างดาวอังคารและดาวพฤหัส
ลักษณะ.
อีริสถูกค้นพบในวันที่ 13 สิงหาคม 1847 โดยจอห์น ไฮนด์ (John Hind) นักดาราศาสตร์ชาวอังกฤษ หลังจากที่ก่อนหน้านี้ได้มีการพบดาวเคราะห์น้อยไปแล้ว 6 ดวง จึงกลายเป็นการค้นพบดาวเคราะห์น้อยดวงที่ 7 ชื่อมีที่มาจากเทพีอีริสในเทพปกรณัมกรีก
องค์ประกอบวงโคจรคล้ายกับดาวเคราะห์น้อยในกลุ่มเวสตา แต่สเปกตรัมต่างกัน โครงสร้างเป็นเหล็กและนิกเกิลที่ผสมทัลก์ มีพื้นผิวที่สะท้อนแสงได้ดี
เจ้าหญิงซารา บินต์ อาซิม

เจ้าหญิงซารา บินต์ อาซิม  ประสูติเมื่อวันที่ 12 สิงหาคม 2521 ณ อัมมาน จอร์แดน เป็นพระธิดาพระองค์ที่ 2 ใน เจ้าชายอาซิม บิน นาเยฟ และ ฟรอสเซน โวกาชูริ อดีตพระชายา ทรงเป็นพระราชปนัดดาใน สมเด็จพระเจ้าอับดุลลอฮ์ที่ 1 แห่งจอร์แดน เมื่อเจริญพระชันษา ทรงเสกสมรสกับ เอนเจลโดร กราริโด เมื่อวันที่ 26 มิถุนายน 2551 ซึ่งพระสวามีของพระองค์เป็นชาวสเปน งานเสกสมรสจัดขึ้นที่พระตำหนักอาซิม บิน นาเยฟ ของพระบิดา โดยมีพระบุตร 2 คนคือ
เจ้าหญิงนูร์ บินต์ อาซิม

เจ้าหญิงนูร์ บินต์ อาซิม  ประสูติเมื่อวันที่ 6 ตุลาคม 2521 ณ อัมมาน จอร์แดน เป็นพระธิดาพระองค์ที่ 3 ใน เจ้าชายอาซิม บิน นาเยฟ และ ฟรอสเซน โวกาชูริ อดีตพระชายา ทรงเป็นพระราชปนัดดาใน สมเด็จพระเจ้าอับดุลลอฮ์ที่ 1 แห่งจอร์แดน ด้านการศึกษา ทรงจบจากคิงส์คอลเลจมาดริด และทรงจบปริญญาตรีด้านการสื่อสารการเมืองจากมหาวิทยาลัยเมอร์สัน ในปี 2547 ทรงเป็นผู้นำที่มีภาวะผู้นำบวกและยุทธศาสตร์ ต่อมาในปี 2559 ทรงจบจากโรงเรียนธุรกิจและพฤติกรรมของมาดริด สเปน 
พระองค์ทรงเสกสมรสกับ เจ้าชายฮัมซา บิน ฮุสเซน พระญาติร่วมราชวงศ์ โดยเป็นพระราชอนุชาต่างพระราชมารดาใน สมเด็จพระราชาธิบดีอับดุลลอฮ์ที่ 2 แห่งจอร์แดน รัชกาลปัจจุบัน พิธีสมรสจัดขึ้นที่อัล-บารากาพาเลสในอัมมาน การเฉลิมฉลองของงานเสกสมรส จัดขึ้นเมื่อวันที่ 27 พฤษภาคม 2547 ที่ซารานพาเลซในกรุงอัมมาน โดยมีพระธิดา 1 พระองค์คือ
ต่อมาทรงหย่ากันในวันที่ 9 กันยายน 2552 แม้ว่าการหย่าร้างจะไม่ได้รับการยืนยันจากศาลหลวงจอร์แดนจนกระทั่งประกาศในมีนาคม 2553 หลังจากนั้นเจ้าหญิงนูร์กลับไปใช้ชื่อหญิงเจ้าหญิงนูร์ บินต์ อาซิม
ในเดือนมีนาคมปี พ.ศ. 2561 พระองค์ทรงเสกสมรสใหม่อีกครั้งกับชาวสเปนนามว่า อมาร์ ซีดาน
พระนาม นูร์ ของพระองค์นั้นมาจากพระนามาภิไธยของ สมเด็จพระราชินีนูร์แห่งจอร์แดน
เจ้าหญิงบัสมาห์ บานิ อาหมัด

เจ้าหญิงบัสมาห์ บานิ อาหมัด  ประสูติเมื่อปี 2522 ณ ประเทศแคนาดา เป็นธิดาของ มาฮาหมุด ฮัสซัน บานิ อาหมัด โดยพระบิดาของพระองค์เป็นนักธุรกิจในประเทศแคนาดา โดยทรงมีพระพี่น้อง ดังนี้
พระองค์ลงทะเบียนเรียนเรียนที่โรงเรียนมัธยมสแตรนฟอร์ด โรงเรียนมัธยมกลาง ทรงเข้าเรียนที่ฟรายวิช เชก ในลอนดอน ก่อนที่จะทรงลงทะเบียนเรียนที่ มหาวิทยาลัยแห่งเวสเทิร์นออนแทรีโอ ในคณะคณิตศาสตร์ เพื่อฝึกการบินเป็นงานอดิเรกในแคนาดาก่อนจะย้ายไปอยู่ที่จอร์แดนเมื่อปี พ.ศ. 2548 ในจอร์แดน พระองค์ได้รับการฝึกอบรมจาก Middle East Aviation Academy ในอัมมานเพื่อขอรับใบอนุญาตการบินและหลังจากนั้นในปี 2550 ทรงได้เข้าร่วมการบินสถาบันการศึกษาในอควาบา ทรงทำงานเป็นหัวหน้านักบินที่ เดอะ รอยัล เอดิโอ สอปร์ต คัพ ของจอร์แดน ซึ่งพระสวามีทรงเป็นประธาน ทรงเป็นนักบินหญิงคนแรกของจอร์แดนที่ได้รับใบรับรอง aerobatics ขั้นพื้นฐาน ต่อมาทรงได้พบกับพระสวามีในอนาคต ที่ดูไบแอร์โชว์ในเดือนพฤศจิกายน 2554
เสกสมรส.
เมื่อวันที่ 12 มกราคม 2555 ศาลหลวงจอร์แดนได้ประกาศการเสมรสของเจ้าชายฮัมซา บิน ฮุสเซน และนางสาว บัสมาห์ บานิ อาหมัด ซึ่งพิธีเสกสมรสนั้นจัดขึ้นในพระตำหนักส่วนพระองค์ของเจ้าชายฮัมซา
โดยมีพระราชวงศ์เสด็จพระราชดำเนินเข้าร่วมพิธี อาทิ สมเด็จพระราชาธิบดีอับดุลลอฮ์ที่ 2 แห่งจอร์แดน สมเด็จพระราชินีรานยาแห่งจอร์แดน สมเด็จพระราชินีนูร์แห่งจอร์แดน มาฮาหมุด ฮัสซัน บานิ อาหมัด พระบิดาของพระองค์ และพระราชวงศ์จอร์แดนอีกหลายพระองค์
สมเด็จพระราชาธิบดีอับดุลลอฮ์ที่ 2 แห่งจอร์แดน ทรงพระกรุณาโปรดเกล้าโปรดกระหม่อมพระราชทานเลี้ยงพระกระยาหารกลางวันที่ สวนสาธารณะชัสมา เนื่องในโอกาสงานเสกสมรสของพระอนุชาและเจ้าหญิงบัสมาห์ ซึ่งมีสมาชิกในพระราชวงศ์ นายกรัฐมนตรี วุฒิสภาประธานสภาผู้แทนราษฎร ประธานสภาตุลาการ หัวหน้าศาล เจ้าหน้าที่อาวุโสและสมาชิกของครอบครัว บานิ อาหมัด โดยหลังเสกสมรสแล้ว นางสาวบัสมาห์ได้รับพระอิสริยยศเป็น เจ้าหญิงบัสมาห์ บานิ อาหมัด พระชายา พร้อมฐานันดร รอยัลไฮเนส มีพระธิดาดังนี้
แผ่นดินไหวในเกาะลมบก กรกฎาคม พ.ศ. 2561

แผ่นดินไหวในเกาะลมบก กรกฎาคม พ.ศ. 2561 เกิดขึ้นเมื่อ ณ เวลาตอนเช้าของวันที่ 29 กรกฎาคม พ.ศ. 2561 โดยมีขนาดแผ่นดินไหว 6.4 แมกนิจูด เกิดขึ้นที่เกาะลมบก จังหวัดนูซาเติงการาตะวันตก ประเทศอินโดนีเซีย ที่ระดับความลึกแผ่นดินไหว 14 กิโลเมตร (8.7 ไมล์) จุดศูนย์กลางของแผ่นดินไหวอยู่ที่ตำบลเซิมบาลุน อำเภอลมบกตะวันออก มีพื้นที่ที่ได้รับความเสียหายอย่างมากตามรายงาน เจ้าหน้าที่ทางการได้ยืนยันว่ามีผู้เสียชีวิต 16 ราย และบาดเจ็บอีกหลายกว่าร้อยราย
ทั้งนี้ มีนักท่องเที่ยวชาวไทย จำนวน 239 คน ได้ท่องเที่ยวในภูเขารินจานี แต่เนื่องจากเกิดเหตุแผ่นดินไหว และดินถล่มทำให้นักท่องเที่ยวไม่สามารถลงจากภูเขาได้ โดยทางการอินโดนีเซียได้ส่งหน่วยรบพิเศษ จำนวน 150 คนช่วยเหลือนักท่องเที่ยวที่ติดภายในภูเขาไฟ กระทรวงท่องเที่ยวอินโดนีเซีย ได้ประกาศให้นักท่องเที่ยวปฏิบัติตามคำแนะนำของทางรัฐบาล และรับข้อมูลติดตามอย่างดีที่สุด
โรงเรียนภูกระดึงวิทยาคม

โรงเรียนภูกระดึงวิทยาคม (อักษรย่อ: ภ.ว.ค. PWK) หรือเรียกอย่างย่อ ว่า ภูกระดึงวิทย์ เป็นโรงเรียนมัธยมศึกษาขนาดกลางในจังหวัดเลย เปิดการเรียนการสอนชั้นมัธยมศึกษาตอนต้นและชั้นมัธยมศึกษาตอนปลายแบบสหศึกษาประจำอำเภอภูกระดึง จังหวัดเลย สังกัดสำนักงานเขตพื้นที่การศึกษามัธยมศึกษาเลย หนองบัวลำภู เครือข่ายพัฒนาคุณภาพการศึกษา สหวิทยาเขตวังภูผา สำนักงานคณะกรรมการการศึกษาขั้นพื้นฐาน กระทรวงศึกษาธิการ
ประวัติโรงเรียนภูกระดึงวิทยาคม.
โรงเรียนภูกระดึงวิทยาคม เป็นโรงเรียนมัธยมศึกษาขนาดกลาง ก่อตั้งเมื่อวันที่ 17 พฤษภาคม พ.ศ. 2516 โดยเปิดสอนระดับชั้นมัธยมศึกษาตอนต้นตั้งแต่ปี 2516 และระดับชั้นมัธยมศึกษาตอนปลายเมื่อ วันที่ 16 พฤษภาคม พ.ศ. 2529 เป็นต้นมา โดยในระยะแรกเริ่มโรงเรียนภูกระดึงวิทยาคมอยู่ในสังกัดสำนักงานเขตพื้นที่การศึกษาเลย เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ แต่ภายหลัง โรงเรียนได้โอนสังกัดมายังกรมสามัญศึกษา และกลายเป็นสำนักงานคณะกรรมการการศึกษาขั้นพื้นฐาน กระทรวงศึกษาธิการจนถึงปัจจุบัน โรงเรียนภูกระดึงวิทยาคมเป็นหนึ่งในโรงเรียนเครือข่ายกล้าแผ่นดิน โดยมีชมรมต้นกล้าคนดีศรีภูกระดึง ซึ่งเป็น 1 ใน 2 ชมรมต้นกล้าของ สพม. เลย หนองบัวลำภู ซึ่งเป็นชมรมที่มีชื่อเสียงและสร้างคุณประโยชน์มากมายให้กับโรงเรียน นอกจากนี้ยังมีชมรมผลิตสื่อ ผักหวานทีม ซึ่งเป็นชมรมที่ทำหน้าที่ประชาสัมพันธ์ข้อมูลข่าวสาร และผลิตสื่อสร้างสรรค์ให้กับทางโรงเรียน และหน่วยงานต่าง ๆ โดยมีความชำนาญในด้้านการผลิตสื่อเป็นพิเศษ โรงเรียนยังได้รับการคัดเลือกเป็น โรงเรียนดีใกล้บ้าน ประจำอำเภอภูกระดึง ตั้งแต่ปีการศึกษา 2559 เป็นต้นมาโรงเรียนภูกระดึงวิทยาคมเปิดสอนทั้งหลักสูตรสามัญศึกษาและหลักสูตรทวิศึกษา เพื่อผลิตนักเรียนให้สามารถรองรับการขยายตัวของเศรษฐกิจและความต้องการบุคลากรที่มีฝีมือให้กับตลาดแรงงานของประเทศ
ปัจจุบัน โรงเรียนภูกระดึงวิทยาคม ตั้งอยู่ เลขที่ 55 หมู่ที่ 12 ถนนมะลิวัลย์ ตำบลผานกเค้า อำเภอภูกระดึง จังหวัดเลย มีอาคารเรียน 3 หลัง อาคารประกอบ 3 หลัง โรงอาหาร 1 หลัง หอประชุมใหญ่ชั้นเดียว 1 หลัง มีนักเรียนประมาณ 1,264 คน โรงเรียนภูกระดึงวิทยาคมมีผู้อำนวยการโรงเรียนคือนายประทัด ผาลี
สถานที่ภายในโรงเรียน.
โรงเรียนมีเนื้อที่ 57 ไร่ 2 งาน 28 ตารางวา ประกอบด้วย
หลักสูตรที่เปิดสอน.
โรงเรียนภูกระดึงวิทยาคมมีแผนการเรียนที่เปิดสอน ดังนี้
ชั้นมัธยมศึกษาตอนปลาย.
จำนวน 7 ห้องเรียน รับ 280 คน ประกอบด้วย
ฟุตบอลอาเซียนชิงแชมป์เยาวชนอายุไม่เกิน 15 ปี 2018

การแข่งขัน ฟุตบอลอาเซียนชิงแชมป์เยาวชนอายุไม่เกิน 15 ปี 2018 เป็นการแข่งขันครั้งที่ 13 ของ ฟุตบอลอาเซียนชิงแชมป์เยาวชนอายุไม่เกิน 16 ปี (ครั้งที่สองของรุ่นอายุไม่เกิน 15 ปี), ที่จัดขึ้นโดย สหพันธ์ฟุตบอลอาเซียน สำหรับทีมชาติชายของเอเชียตะวันออกเฉียงใต้ที่มีอายุไม่เกิน 15 ปี.
ทั้งหมด 11 ทีมที่จะลงเล่นในรายการนี้, กับผู้เล่นที่เกิดก่อนหรือหลังวันที่ 1 มกราคม 2002 จะได้มีสิทธิ์เข่าร่วม. แต่ละนัดจะมีระยะเวลาของการแข่งขันอยู่ที่ 80 นาที, ประกอบไปด้วยสองครึ่ง ครึ่งละ 40 นาที.
ทีมที่เข้าร่วม.
ไม่มีการลงเล่นในรอบคัดเลือก, และผู้เข้าร่วมทั้งหมดจะได้ผ่านเข้าสู่รอบสุดท้าย.
ด้านล่างนี้คือ 11 ทีมที่มาจากสมาคมสมาชิกของสหพันธ์ฟุตบอลอาเซียนจะเข้าสู่การแข่งขัน.
รอบแบ่งกลุ่ม.
สองทีมที่ดีที่สุดของแต่ละกลุ่มจะได้ผ่านเข้าสู่รอบรองชนะเลิศ.
รอบแพ้คัดออก.
ในรอบแพ้คัดออก, การดวลลูกโทษ เป็นวิธีที่จะใช้ตัดสินหาผู้ชนะในกรณีที่จำเป็น.
อันดับดาวซัลโว.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
เจ้าหญิงซัลฮา บินต์ อาซิม

เจ้าหญิงซัลฮา บินต์ อาซิม  ประสูติเมื่อวันที่ 14 มิถุนายน 2530 ณ อัมมาน จอร์แดน เป็นพระธิดาพระองค์ที่ 4 และพระองค์แรกใน เจ้าหญิงซานา อาซิม พระชายาพระองค์ที่ 2 ทรงจบการศึกษาจากอัมมาน สคูล และชั้นประถมศึกษาใน โรงเรียนฮายา ในกรุงอัมมาน จากนั้นเสด็จไปศึกษายัง โรงเรียนประจำ ณ สหรัฐ ในภาคฤดูร้อน พระบิดาทรงมีพระดำรัสให้พระองค์ไปศึกษา ณ โรงเรียนซัมเมอร์เซ็๖ ในประเทศอังกฤษ ในระดับมหาวิทยาลัย ทรงจบจากมหาวิทยาลัยเอดินบะระ สก็อตแลนด์
พระองค์ทรงเสกสมรสกับ มูฮัมหมัด อาซิม ไฮจา-ฮัสซัน เมื่อวันที่ 4 เมษายน 2554 มีพระบุตรดังนี้
เจ้าหญิงไนลา บินต์ อาซิม

เจ้าหญิงไนลา บินต์ อาซิม  ประสูติเมื่อวันที่ 9 พฤษภาคม 2531 ณ อัมมาน จอร์แดน เป็นพระธิดาพระองค์ที่ 5 และพระองค์ที่ 2 ใน เจ้าหญิงซานา อาซิม พระชายาพระองค์ที่ 2 พระองค์ทรงเปิดธุรกิจการออกแบบอัญมณี ซึ่งชาวจอร์แดนส่วนมากมักจะเลือกร้านของพระองค์ได้การทำเพชร พลอย เครื่องประดับ 
พระองค์ทรงเสกสมรสกับ นัสเซอ อุซามะฮ์ ทัลโอนี เมื่อวันที่ 23 ตุลาคม 2557 มีพระธิดา 1 คน คือ
ยัง ซู-บิน

ยัง ซู-บิน (เกาหลี: ; อาร์อาร์: "Yang Subin"; เอ็มอาร์: "Yang Subin"; 17 ตุลาคม พ.ศ. 2537) เป็นผู้ให้ความบันเทิงชาวเกาหลีใต้ มีชื่อเสียงจากการรับประทานอาหารผ่านสื่อสังคมออนไลน์หรือที่เรียกว่าม็อกบัง  จนเป็นที่รู้จักแพร่หลายในภูมิภาคเอเชียตะวันออกเฉียงใต้โดยเฉพาะในประเทศไทย
การทำงาน.
เธอรักการกินอาหารเป็นทุนเดิม โดยมีอาหารโปรดคือไก่ทอด เธอมีชื่อเสียงจากการรับประทานอาหารจากหลากหลายวัฒนธรรมถ่ายทอดผ่านสื่อสังคมออนไลน์ ด้วยมีเอกลักษณ์คือท่าทางการรับประทานอาหารอย่างเอร็ดอร่อยที่กลายเป็นเอกลักษณ์ของตนเอง ทลายค่านิยมที่มองว่าเน็ตไอดอลทั่วไปต้องมีรูปพรรณดีและผอมบาง เธอกล่าวถึงการเป็นม็อกบังของเธอไว้ว่า "...ฉันแค่ทำในสิ่งที่ฉันรัก กินในสิ่งที่ฉันชอบ ก็แค่นั้น ความสุขของฉันคือการกิน ไม่ใช่การช้อปปิ้งซื้อเสื้อผ้า เวลามีคนเข้ามาว่า หรือพูดอะไรถึงฉันในทางที่ไม่ดี ฉันจะไม่สนใจอยู่แล้ว จะสนใจแฟน ๆ และคนที่เขารักฉันมากกว่า" 
ซูบินได้รับความนิยมอย่างยิ่งจากแฟนคลับในภูมิภาคเอเชียอาคเนย์โดยเฉพาะอย่างยิ่งในประเทศไทย เธอเคยได้รับการเชื้อเชิญในฐานะแขกคนพิเศษของเคเอฟซีประเทศไทย และได้รับการตอบรับจากแฟนคลับชาวไทยอย่างอุ่นหนาฝาคั่ง โดยในปี พ.ศ. 2561 เธอมีผลงานโฆษณาสินค้าคู่กับชาคริต แย้มนาม และแข่งร้องเพลงในรายการ "The Mask Project A" ด้วยเพลง "เธอมีฉัน ฉันมีใคร"
นอกจากการเป็นม็อกบังแล้ว เธอยังมีความสามารถอื่น ๆ เป็นต้นว่า สาธิตการแต่งหน้า การขับร้อง เป็นศิลปินตลก และยังรับงานเป็นนักแสดงภาพยนตร์
พระเจ้าชัยวรมันที่ 9

พระเจ้าชัยวรมันที่ 9 ,หรือที่รู้จักในพระนาม พระเจ้าชัยวรมันปรเมศวรพระเจ้าแผ่นดินแห่งเมืองพระนครหลวงทรงครองสิริราชสมบัติจากค.ศ.1327 ถึง 1336 โดยพระองค์พยายามโน้มน้าวใจให้สมเด็จพระบรมราชบิดาหันกลับมานับถือศาสนาฮินดูไศวนิกายโดยพระองค์ได้รับพระนาม สีหนุ  พระองค์ถูกปลงพระชนม์เมื่อ ค.ศ. 1336 โดยหัวหน้าสวนหลวงชื่อตระซ็อกประแอมซึ่งต่อมาได้ขึ้นสืบราชบัลลังก์เป็นพระเจ้าตระซ็อกประแอมต่อจากพระเจ้าชัยวรมันที่ 9ในลักษณาการแบบเดียวญองอู้ ซอยะฮ่านแห่งราชวงศ์พุกาม โดยพระเจ้าชัยวรมันที่ 9 นับเป็นกษัตริย์องค์สุดท้ายที่มีพระนามจารึกไว้ในศิลาจารึกภาษาสันสกฤตและทรงเป็นพระมหากษัตริย์พระองค์สุดท้ายแห่งเมืองพระนครหลวงสายราชสกุลมหิธรปุระที่ปกครองมายาวนานกว่า 300 ปี
ยูโรเปียนคัพ ฤดูกาล 1972–73

ยูโรเปียนคัพ ฤดูกาล 1972–73  การแข่งขันฟุตบอลทัวร์นาเมนต์ระดับสโมสรของยุโรปโดยเป็นการคว้าแชมป์สมัยที่ 3 ติดต่อกันของ อายักซ์ อัมสเตอร์ดัม ซึ่งในรอบชิงชนะเลิศต้องเผชิญหน้ากับ ยูเวนตุส ซึ่งชัยชนะของอายักซ์ครั้งนี้นับเป็นชัยชนะครั้งที่ 4 ติดต่อกันของสโมสรฟุตบอลจากเนเธอร์แลนด์
ข้าราชการส่วนท้องถิ่น

ข้าราชการส่วนท้องถิ่น หมายถึง ข้าราชการที่ปฏิบัติหน้าที่ราชการในองค์กรปกครองส่วนท้องถิ่น ได้แก่ องค์การบริหารส่วนจังหวัด เทศบาล องค์การบริหารส่วนตำบล และเมืองพัทยา ซึ่งได้รับการบรรจุและแต่งตั้งให้ปฏิบัติราชการโดยได้รับเงิน เดือนจากงบประมาณหมวดเงินเดือนขององค์กรปกครองส่วนท้องถิ่นหรือจากเงินงบประมาณหมวดเงิน อุดหนุนของรัฐบาลที่ให้แก่องค์กรปกครองส่วนท้องถิ่น และองค์กรปกครองส่วนท้องถิ่นนำมาจัดเป็นเงินเดือนของข้าราชการ โดยการคัดเลือกบุคคลเพื่อบรรจุและแต่งตั้งเป็นข้าราชการส่วนท้องถิ่น ณ ปัจจุบัน ตามคำสั่ง คสช. 8/2560 เรื่อง การขับเคลื่อนการปฏิรูปการบริหารงานส่วนบุคคลท้องถิ่น ซึ่งการดำเนินการเกี่ยวกับการสอบบรรจุหรือการคัดเลือก การสอบคัดเลือกจะดำเนินการโดย คณะกรรมการกลางสอบแข่งขันพนักงานส่วนท้องถิ่น (กสถ.) ซึ่งการสอบจะแบ่งออกเป็น 3 ภาค คือ ภาคความรู้ความสามารถทั่วไป (ภาค ก.) ภาคความรู้ความสามารถเฉพาะตำแหน่ง (ภาค ข.) และภาคความเหมาะสมกับตำแหน่ง (ภาค ค.)
คุณสมบัติของบุคคลที่จะเข้ารับราชการ.
ผู้ที่จะเข้ารับราชการเป็นข้าราชการหรือพนักงานส่วนท้องถิ่น ต้องมีคุณสมบัติทั่วไปและไม่มีลักษณะต้องห้ามตามประกาศคณะกรรมการกลางข้าราชการองค์การบริหารส่วนจังหวัด เรื่อง มาตรฐานทั่วไปเกี่ยวกับคุณสมบัติและลักษณะต้องห้ามเบื้องต้นสำหรับข้าราชการองค์การบริหารส่วนจังหวัด ลงวันที่ 22 พฤศจิกายน 2544 ประกาศคณะกรรมการกลางพนักงานเทศบาล เรื่อง มาตรฐานทั่วไปเกี่ยวกับคุณสมบัติและลักษณะต้องห้ามเบื้องต้นสำหรับพนักงานเทศบาล ลงวันที่ 22 พฤศจิกายน 2544 และประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับคุณสมบัติและลักษณะต้องห้ามเบื้องต้นสำหรับพนักงานส่วนตำบล ลงวันที่ 22 พฤศจิกายน 2544 ดังต่อไปนี้
ประเภทตำแหน่งข้าราชการส่วนท้องถิ่น.
ตำแหน่งของข้าราชการส่วนท้องถิ่น มี 4 ประเภท ดังต่อไปนี้
ตำแหน่งประเภทบริหารท้องถิ่น ได้แก่.
1.1) ปลัดองค์กรปกครองส่วนท้องถิ่น
1.2) รองปลัดองค์กรปกครองส่วนท้องถิ่น
1.3) ตำแหน่งที่เรียกชื่ออย่างอื่น ตามที่คณะกรรมการกลางข้าราชการหรือพนักงานส่วนท้องถิ่นกำหนด
ตำแหน่งประเภทอำนวยการท้องถิ่น ได้แก่.
2.1) หัวหน้าหน่วยงาน ระดับสำนัก
2.2) หัวหน้าหน่วยงาน ระดับกอง
2.3) หัวหน้าหน่วยงาน ระดับส่วน/ฝ่าย
2.4) ตำแหน่งที่เรียกชื่ออย่างอื่น ตามที่คณะกรรมการกลางข้าราชการหรือพนักงานส่วนท้องถิ่นกำหนด
ตำแหน่งประเภทวิชาการ ได้แก่.
3.1) ตำแหน่งที่จำเป็นต้องใช้ผู้สำเร็จการศึกษาระดับปริญญา ตามมาตรฐานทั่วไปที่คณะกรรมการกลางข้าราชการหรือพนักงานส่วนท้องถิ่นกำหนด
ตำแหน่งประเภททั่วไป ได้แก่.
4.1) ตำแหน่งที่ไม่ใช่ตำแหน่งประเภทบริหาร ตำแหน่งประเภทอำนวยการ และตำแหน่งประเภทวิชาการ ตามมาตรฐานทั่วไปที่คณะกรรมการกลางข้าราชการหรือพนักงานส่วนท้องถิ่นกำหนด
การแบ่งระดับข้าราชการส่วนท้องถิ่น.
ตำแหน่งของข้าราชการส่วนท้องถิ่น ให้มีระดับดังต่อไปนี้ 
อัตราเงินเดือน.
ข้าราชการส่วนท้องถิ่น ที่ได้รับการบรรจุแต่งตั้งจะได้รับเงินเดือนจากงบประมาณหมวดเงินเดือนขององค์กรปกครองส่วนท้องถิ่นหรือจากเงินงบประมาณหมวดเงิน อุดหนุนของรัฐบาลที่ให้แก่องค์กรปกครองส่วนท้องถิ่น และองค์กรปกครองส่วนท้องถิ่นนำมาจัดเป็นเงินเดือนของข้าราชการ สำหรับคุณวุฒิที่ ก.จ. , ก.ท. , ก.อบต. หรือ กพ. รับรองเพื่อการบรรจุและแต่งตั้ง เช่น
บัญชีอัตราเงินเดือน.
บัญชีอัตราเงินเดือนของข้าราชการส่วนท้องถิ่น (บัญชี 5)
เออร์เนสต์ ลอว์เรนซ์

เออร์เนสต์ ออร์แลนโด ลอว์เรนซ์  เป็นผู้บุกเบิกศาสตร์นิวเคลียร์ชาวอเมริกัน และเป็นผู้ได้รับรางวัลโนเบลสาขาฟิสิกส์ในปีค.ศ. 1939 จากการคิดค้นเครื่องเร่งอนุภาคชนิดไซโคลตรอน (Cyclotron) และยังเป็นนักวิทยาศาสตร์ที่มีส่วนร่วมในโครงการแมนฮัตตัน และยังเป็นผู้ก่อตั้งห้องปฏิบัติการแห่งชาติลอว์เรนซ์เบิร์กลีย์ ตลอดจนห้องปฏิบัติการแห่งชาติลอว์เรนซ์ลิเวอร์มอร์ ชื่อของเขายังถูกนำไปตั้งให้กับธาตุสังเคราะห์ลำดับที่ 103 นามว่าลอว์เรนเซียม ซึ่งค้นพบในปี 1961 โดยห้องปฏิบัติการที่เบิร์กลีย์
เมื่อสงครามโลกครั้งที่สองในยุโรปปะทุขึ้นในปีค.ศ. 1939 เขาถูกดึงตัวไปทำงานให้กับโครงการทางทหาร เขาเป็นผู้เสาะหาบุคลากรเข้าทำงานในห้องปฏิบัติการใต้น้ำเพื่อพัฒนาเครื่องมือและวิธีตรวจจับเรือดำน้ำเยอรมัน พร้อมกับทำงานพัฒนาเครื่องไซโคลตรอนควบคู่ไปด้วย ในปลายปี 1940 เครื่องไซโคลตรอนขนาด 60 นิ้ว สามารถยิงยูเรเนียม-238เข้าปะทะกับดิวเทอเรียมจนได้ธาตุใหม่คือ เนปทูเนียม-238 ซึ่งเมื่อสลายให้อนุภาคบีตาแล้วจะได้เป็นพลูโตเนียม-238 หนึ่งในไอโซโทปของมัน คือพลูโตเนียม-239 มีความเป็นไปได้ที่จะต่อยอดและพัฒนาเป็นอาวุธนิวเคลียร์ของสหรัฐ
ในเดือนกรกฎาคม 1958 ประธานาธิบดีดไวต์ ดี. ไอเซนฮาวร์ ได้ขอให้ลอว์เรนซ์เดินทางไปเจนีวา เพื่อเจรจาข้อตกลงสนธิสัญญาระงับการทดสอบอนุภาคนิวเคลียร์กับสหภาพโซเวียต แม้เขาจะเจ็บป่วยจากโรคลำไส้ใหญ่อักเสบชนิดเป็นแผล แต่เขาก็ตัดสินใจเดินทางไปสวิตเซอร์แลนด์ แต่แล้วขณะอยู่ในเจนีวา อาการก็กำเริบขึ้นจนต้องรับนำตัวกลับมารักษายังมหาวิทยาลัยสแตนฟอร์ด เขาเสียชีวิตในวันที่ 27 สิงหาคม ค.ศ. 1958 ในวัย 57 ปี
รถพุ่มพวง

รถพุ่มพวง บ้างก็เรียก รถกับข้าว, รถโตงเตง คือ รถกระบะที่เปิดท้ายขายของสด ของแห้ง ผัก ผลไม้ โดยมีสินค้ามักจะห้อยเป็นพวง ๆ จับเป็นกลุ่มสินค้าเป็นกลุ่ม ๆ ไว้ทั่วตัวถังรถ โดยวิ่งไปขายตามชุมชนต่าง ๆ ในหมู่บ้าน ตามพื้นที่ก่อสร้าง ไปจนถึงบ้านเดี่ยว บางรายเปิดเพลงสลับพูดผ่านไมโครโฟน นอกจากจะมีการดัดแปลงรถกระบะแล้ว ยังมีการดัดแปลงรถจักรยานยนต์ และรถจักรยานยนต์สามล้อ (ซาเล้ง) เป็นรถขายของด้วย ช่วงเวลาที่เร่ขายมักเป็นช่วงเช้า รถพุ่มพวงบางคัน ไม่ได้ขายเฉพาะของสด ของแห้ง ยังมีอาหารสำเร็จรูป เป็นแกงถุง แกงอ่อม ผัดเผ็ด รวมทั้งของว่างของทานเล่นอย่าง ข้าวโพดต้ม ถั่วต้ม มันต้ม ฯลฯ ห้อยท้ายเป็นถุง ๆ อีกด้วย
ชื่อ รถพุ่มพวงนั้น น่าจะมาจาก การห้อยสินค้า "เป็นพุ่มเป็นพวง" เพื่อง่ายต่อการวางสินค้าและคิดราคา และการจัดวางสินค้าทุกอย่างไว้พื้นที่ท้ายกระบะจะทำได้น้อยและเกิดการซ้อนทับ เมื่อเป็นอาหารประเภทผักถ้าซ้อนทับกันมาก ๆ ผักก็จะช้ำ การห้อยไว้ในพื้นที่ด้านข้าง จึงเป็นการใช้พื้นที่ในแนวตั้งให้เกิดประโยชน์ หาสินค้าได้ง่าย ไม่ต้องควานหาให้วุ่นวาย รถพุ่มพวงจึงเป็นรถขายสินค้าที่รวมเอาตลาดสดและร้านโชห่วยเข้าไว้ด้วยกัน และตระเวนขายสินค้าและบริการให้กับชาวบ้านที่อยู่ห่างไกลหรือที่ไม่ได้รับความสะดวกจากบริการขั้นพื้นฐานของรัฐ
สินค้าที่ขายอาจจะมีราคาสูงกว่าทั่วไปบ้าง แต่หากดูจากความคุ้มค่าที่ต้องเสียค่ารถ ก็อาจถือได้ว่าคุ้มค่ากว่า การขายสินค้าตามสถานที่ก่อสร้าง พฤติกรรมต่างจากลูกค้าทั่วไป คือ ซื้อบ่อยและถี่กว่า ซื้อแทบทุกโอกาส แต่ซื้อครั้งละไม่มาก เช่น บางรายแบ่งซื้อเนื้อหมูเพียง 2-3 ขีด ผักกำเล็ก ๆ ถ้าจะเป็นกะปิ น้ำปลา ผงชูรส ฯลฯ จะเลือกขนาดเล็กที่สุด
รถพุ่มพวงน่าจะเกิดขึ้นและแพร่หลายในยุครุ่งเรืองของธุรกิจจัดสรรที่ดิน ในสมัยรัฐบาล พลเอก ชาติชาย ชุณหะวัณ ราว พ.ศ. 2531–34 ซึ่งมีการตัดถนนสายใหม่ ๆ สู่ชานเมือง เริ่มมีโครงการจัดสรร มีแคมป์คนงาน อีกปัจจัย คือ การรุกเข้ามาของร้านสะดวกซื้อใน พ.ศ. 2532 ทำให้มีผลกระทบต่อร้านโชห่วยดั้งเดิม
เบเฮโมท

เบเฮโมท  หรือ บิฮีมอธ  คือสัตว์อสูรซึ่งถูกกล่าวถึงในคัมภีร์ไบเบิลฉบับของโยบ มันเป็นสัตว์ที่พระเจ้าทรงสร้างขึ้น มีลักษณะผสมผสานกันระหว่างช้าง, ฮิปโป, แรด และควาย จากลักษณะที่คัมภีร์ได้บรรยายไว้ ทำให้นักวิชาการบางส่วนเชื่อว่ามันอาจจะเป็นไดโนเสาร์ชนิดซอโรพอด
<templatestyles src="แม่แบบ:คำพูด/style.css" />จงดูเบเฮโมทเถิด... มันกินหญ้าเหมือนวัว ดูเถิด กำลังของมันอยู่ในเอว และพลังของมันอยู่ในกล้ามเนื้อท้อง มันก่งหางของมันให้แข็งเหมือนไม้สนสีดาร์ เอ็นโคนขาของมันก็สานเข้าด้วยกัน กระดูกของมันเหมือนท่อทองสัมฤทธิ์ และแข้งขาของมันเหมือนท่อนเหล็ก มันเป็นพระราชกิจชิ้นแรกของพระเจ้า... มันนอนอยู่ใต้ต้นตะครอง ในเพิงอ้อและในบึง
พระเจ้าอิศานวรมันที่ 1

พระเจ้าอีศานวรรมันที่ 1 หรือ อีสานวรรมันที่ 1 (เขมร : ព្រះបាទឥសានវរ្ម័នទី១ ,โรมัน : Ishanvarman I) หรือไทยมักเขียนว่า อิศานวรมันที่ 1 หรือ อิสานวรมันที่ 1 หรือ อีสานวรมันที่ 1 หรือพระนามอื่นว่า อีศานเสนา  หรือเอกสารจีนเรียก อีเชอน่าเซียนไต้  หรือพระนามเต็มว่า พระกมรเตง อัญศรีอีศานวรมัน (วรฺะ กมฺรตางฺ อญฺ ศฺรีอีศานฺวรฺมนฺ) เป็นพระมหากษัตริย์แห่งอาณาจักรเจนละ เป็นพระราชโอรสของพระเจ้ามเหนทรวรมัน และพระองค์ก็ได้สืบราชสมบัติต่อจากพระราชบิดา
พระราชประวัติ.
พระเจ้าอีศานวรรมัมที่ 1 เมื่อขึ้นครองราชย์แล้ว ทรงสถาปนาอีศานปุระ ("อีศานบุร") เป็นเมืองหลวง ซึ่งมีศูนย์กลางอยู่ที่ปราสาทสมบูรณ์ไพรคุก ("บฺราสาทสํบูรไพฺรคุก")
พระองค์เป็นที่กล่าวถึงในเอกสารประวัติศาสตร์หลายครั้ง เช่น เอกสารจีนชื่อ "สุยชู" (隋書) ซึ่งเขียนขึ้นใน พ.ศ.1179 เอ่ยถึงพระองค์ว่า เป็นผู้ครองเจนละเมื่อต้นคริสต์ศตวรรษที่ 7 ส่วนเอกสารของหม่า ตวันหลิน (馬端臨) แห่งราชวงศ์ยฺเหวียน (元朝) พรรณนาราชสำนักของพระองค์ที่อีศานปุระว่า พระองค์ทรงศิราภรณ์ทองคำประดับเพชร ทรงสังวาลย์มุก มีมหาเสนาห้าคนเฝ้าทูลละอองพระบาท
นอกจากนี้ จารึกหลายหลักที่สร้างขึ้นในรัชกาลของพระองค์กล่าวถึงพระราชอำนาจเหนือดินแดนหลายแห่ง ทั้งกล่าวว่า ศิวทัตตะ (Shivadatta) ผู้เป็นพระโอรส ซึ่งต่อมา คือ พระเจ้าภววรมันที่ 2 (ភវវរ្ម័នទី២ "ภววรฺมันที ๒") ได้ครองดินแดนแห่งหนึ่งนามว่า "เชฺยษฐปุระ" (Jyesthapura) จารึกหลักสุดท้ายที่สร้างขึ้นในรัชสมัยของพระองค์ลงปีว่า พ.ศ.1170 และมีจารึกอีกหลักหนึ่งกล่าวว่า สร้างขึ้นใน พ.ศ.1182 ในรัชกาลของผู้สืบทอดบัลลังก์ต่อจากพระองค์ คือ ภววรรมันที่ 2 แสดงว่า ใน พ.ศ.1182 นั้น พระองค์มิได้ครองราชย์แล้ว นักประวัติศาสตร์ทั่วไปเชื่อว่า พระองค์เสวยราชย์จนถึง พ.ศ.1178 หรือบ้างก็ว่า พ.ศ.1180 โดยสิ้นพระชนม์ใน พ.ศ. ดังกล่าวนั้น
เลเกียนดาโนมเร 17

เลเกียนดาโนมเรซิมนาดซาท  เป็นภาพยนตร์แนวชีวประวัติและกีฬาจากประเทศรัสเซีย กำกับโดย Nikolai Lebedev ผลิตโดยสตูดิโอ Trite Studio ภาพยนตร์เรื่องนี้สร้างขึ้นจากเหตุการณ์จริงและเล่าถึงการขึ้นสู่ชื่อเสียงของนักกีฬาฮอกกี้น้ำแข็งโซเวียต Valeri Kharlamov และเกี่ยวกับการแข่งขันซัมมิทซีรีส์ ระหว่างสหภาพโซเวียต กับ แคนาดา ในปี 1972
ภาพยนตร์ได้รับรางวัลอินทรีทองคำ 6 รางวัล รวมถึงรางวัลภาพยนตร์รัสเซียยอดเยี่ยมประจำปี และผู้สร้างภาพยนตร์ได้รับรางวัล State Prize of the Russian Federation ประจำปี 2013 ในปี 2014
อาลิยะฮ์ อัฏฏ็อบบาอ์

อาลิยะฮ์ อัฏฏ็อบบาอ์ (เกิดวันที่ 15 กันยายน 2507) เป็นธิดาของซัยยิด เตาฟีก อัฏฏ็อบบาอ์ กับ ลามิยะฮ์ อัดดิม พระบิดาของพระองค์นั้นเป็นนักธุรกิจในจอร์แดน และเป็นประญานของบริษัทสายการบินรอยัลจอร์แดน สายการบินหลักของประเทศ ด้านการศึกษา ทรงจบการศึกษาในโรงเรียนประถมอัมมาน ระดับมัธยมศึก๋ษาจาก อายัยอา สคูล ฟอร์ เกล ก่อนจะเข้าเรียนมหาวิทยาลัยซัสเซกส์
พระองค์ทรงเสกสมรสกับ เจ้าชายไฟซาห์ บิน ฮุสเซน พระราชอนุชาใน สมเด็จพระราชาธิบดีอับดุลลอฮ์ที่ 2 แห่งจอร์แดน รัชกาลปัจจุบัน รับพระราชทานพระอิสริยยศ เจ้าหญิงอาลิยะฮ์ อัฏฏ็อบบาอ์แห่งจอร์แดน พระชายา ก่อนจะทรงหย่าในปี 2551 แต่พระองค์มิได้ลาออกจากฐานันดรและเป็นพระบรมวงศ่นุวงศ์จอร์แดน โดยพระองค์และพระสวามี มีพระบุตรดังนี้
ปัจจุบัน พระองค์ทรงเป็นประธานของสัญญาสวัสดิการสังคม นอกจากนี้ยังทรงเป็นประธานของมูลนิธิผู้ป่ยโรคเส้นโลหิตตีบและในปี 2549 พระองค์ทรงเป็นประธานาสภาแห่งชาติเกี่ยวกับอาการอัมพาตมูลนิธิสมองตามราชินีนูร์แห่งจอร์แดน
เนวีซีลสหรัฐ

ทีมน้ำฟ้าฝั่งนาวีสหรัฐ  มักเรียกสั้น ๆ ในนาม เนวีซีล  เป็นหน่วยรบพิเศษแห่งกองทัพเรือสหรัฐ และเป็นส่วนหนึ่งของศูนย์บัญชาการสงครามพิเศษแห่งกองทัพเรือ ในบรรดาหน้าที่หลักของซีลคือการดำเนินการทหารทางทะเลขนาดเล็ก และกลับไปที่แม่น้ำ, มหาสมุทร, บึง, สามเหลี่ยมปากแม่น้ำ หรือแนวชายฝั่ง ซีลได้รับการฝึกฝนให้ทำงานในทุกสภาพแวดล้อม (น้ำ, ฟ้า, ฝั่ง) ตามชื่อในภาษาอังกฤษ
ตั้งแต่ปี ค.ศ. 2018 ซีลที่ประจำการอยู่ทั้งหมดเป็นชายและเป็นสมาชิกของกองทัพเรือสหรัฐ หน่วยลับสุดยอดของซีไอเอและกลุ่มปฏิบัติการพิเศษ (เอสโอจี) ระดับสูงสุดได้สรรหาผู้ปฏิบัติการจากทีมซีล ร่วมกับกลุ่มปฏิบัติการเอ็มเอซีวี-เอสโอจี ในช่วงสงครามเวียดนาม ความร่วมมือนี้ยังคงมีอยู่ในปัจจุบัน จากหลักฐานโดยการปฏิบัติการทางทหารในอิรักและอัฟกานิสถาน
ประวัติ.
ต้นกำเนิด.
แม้ว่าจะไม่ได้ก่อตั้งขึ้นอย่างเป็นทางการจนถึงปี ค.ศ. 1962 แต่สมัยใหม่ของเนวีซีลสหรัฐที่ได้รับการสืบเสาะนั้นมีกำเนิดจากสงครามโลกครั้งที่สอง ทหารสหรัฐตระหนักดีถึงความจำเป็นในการลาดตระเวนลับยกพลขึ้นหาดและการป้องกันชายฝั่ง ผลที่ตามมา คือการร่วมมือระหว่างกองทัพบก, เหล่านาวิกโยธิน และโรงเรียนทหารสอดแนมและจู่โจมสะเทินน้ำสะเทินบกแห่งกองทัพเรือ โดยได้รับการก่อตั้งในปี ค.ศ. 1942 ที่ฟอร์ตเพียร์ซ รัฐฟลอริดา ทหารสอดแนมและจู่โจมได้รับการจัดรูปขบวนขึ้นในเดือนกันยายนของปีนั้น เพียงเก้าเดือนหลังจากการโจมตีเพิร์ลฮาร์เบอร์ จากหมู่ผู้สังเกตการณ์ ซึ่งเป็นหน่วยงานร่วมระหว่างกองทัพบก, นาวิกโยธิน และกองทัพเรือสหรัฐ
หมายเหตุ.
<templatestyles src="Reflist/styles.css" />
มนุษย์กบคอมมานโดรัสเซีย

สเปซนาซทางนาวี  เป็นหน่วยนาวิกสเปซนาซของรัสเซีย ภายใต้การควบคุมโดยหน่วยอำนวยการข่าวกรองหลัก, กลุ่มอัลฟา และวึมเปล ในฐานะหน่วยมนุษย์กบ
หน่วยสเปซนาซทางนาวีของโซเวียตส่วนใหญ่ถูกโอนย้ายไปที่กองทัพเรือรัสเซียที่เพิ่งตั้งขึ้นใหม่ และถูกลดขนาดกำลังพลลงในภายหลัง กองพลน้อยปฏิบัติการพิเศษที่ 17 ถูกโอนย้ายไปที่กองทัพเรือยูเครน และถูกจัดเป็น หน่วยนาวิกโยธินลาดตระเวนแหลมที่ 1464 ไม่นานหลังจากนั้น 1464th MRP ได้รับการจัดโครงสร้างใหม่อีกครั้งเป็น กองพลน้อยปฏิบัติการพิเศษแห่งกองทัพเรือยูเครนที่ 7 หลังจากบุคลากรจากประมาณสองในสามของหน่วยได้สวามิภักดิ์ต่อยูเครน ในปี 2003 หน่วยได้กลายเป็น ศูนย์ปฏิบัติการพิเศษทางเรือที่ 73
หน่วยสเปซนาซทางนาวีของรัสเซียได้รับการสนใจน้อยลงในช่วงหลังสหภาพโซเวียตล่มสลาย อย่างไรก็ตามในปี 1998 ผู้บัญชาการกองทัพเรือรัสเซีย พลเรือเอก Vladimir Kuroyedov ยืนยันอีกครั้งว่าหน่วยปฏิบัติการพิเศษด้านการเดินเรือยังคงได้รับมอบหมายให้ดูแลกองเรือทะเลดำ, กองเรือบอลติก, กองเรือแปซิฟิก และ กองเรือเหนือของรัสเซีย แม้ว่านายพลจะระบุข้อมูลเกี่ยวกับขนาดและความสามารถของหน่วย เขาแสดงให้เห็นว่าพวกเขาเป็นพวกยอดเยี่ยมที่ได้รับการติดตั้งอาวุธพิเศษ (รวมถึงเรือดำน้ำขนาดเล็ก) และพวกเขาก็เปรียบได้กับทีมน้ำฟ้าฝั่งนาวีสหรัฐ หรือกองเรือที่ 13 ของกองทัพเรืออิสราเอล ระบุว่าหน่วยเหล่านี้ไม่มีชื่อพิเศษนอกเหนือจาก "ว่ายน้ำต่อสู้" หรือสมญา "สเปซนาซทางนาวี"
ไซเมทิโคน

ไซเมทิโคน  เป็นสารกันฟองที่ใช้ลดอาการท้องขึ้น (bloating) และความเจ็บปวดที่เกิดจากแก๊สในท้องมากเกิน
การแพทย์.
ยาใช้บรรเทาอาการมีแก๊สมากเกินในทางเดินอาหาร คืออาการท้องขึ้น เรอ และท้องอืด
แต่ก็ไม่มีหลักฐานว่ามีประสิทธิผลจริง ๆ
ไม่มีหลักฐานว่ายามีผลรักษาการร้องไห้อย่างไม่มีเหตุผลในทารก (baby colic)
จึงไม่แนะนำให้ใช้ในกรณีนี้
ยานี้ก็ไม่มีผลข้างเคียงอะไรเท่าที่รู้
เภสัชวิทยา.
ไซเมทิโคนเป็นสารกันฟอง (antifoaming agent) ซึ่งลดแรงตึงผิวของฟองแก๊ส ทำให้พวกมันรวมเป็นฟองใหญ่ขึ้นในทางเดินอาหาร
แต่ก็ไม่ลดหรือป้องกันไม่ให้เกิดแก๊ส
เคมี.
ชื่อเคมีของยาก็คือ α-(trimethylsilyl)-ω-methylpoly[oxy(dimethylsilylene)] โดยผสมกับซิลิคอนไดออกไซด์
สังคมและวัฒนธรรม.
ชื่อสามัญ (ไม่ใช่ชื่อการค้า) ของยาก็คือ simeticone ซึ่งได้เพิ่มในรายการยอมรับแล้ว (recommended) ของ INN ในปี 1999
ยาวางขายในชื่อการค้าต่าง ๆ โดยมีรวมกับยาอื่น ๆ ด้วย
และก็วางตลาดขายสำหรับสัตว์ด้วย
ฌาอีร์ โบลโซนารู

ฌาอีร์ เมซีอัส โบลโซนารู (เกิด 21 มีนาคม พ.ศ. 2498) เป็นนักการเมืองและเป็นอดีตทหารกองทัพบกบราซิล เขาเป็นสมาชิกสภาผู้แทนราษฎรบราซิลตั้งแต่ พ.ศ. 2534 และปัจจุบันเป็นสมาชิกพรรคสังคมเสรีนิยม โบลโซนารูเป็นบุคคลหนึ่งที่เป็นประเด็นโต้เถียงในบราซิล โดยเป็นที่รู้จักจากมุมมองทางการเมืองฝ่ายขวาจัดและประชานิยม รวมทั้งการแสดงความเห็นเชิงสนับสนุน ระบอบเผด็จการทหารระหว่าง พ.ศ. 2507–2528
โบลโซนารูเข้าร่วมกองทัพบราซิลในปี พ.ศ. 2516 และสำเร็จการศึกษาวิชาทหารจากสถาบันเตรียมทหารอากุลยัสเนกรัสในปี พ.ศ. 2520 ในปี พ.ศ. 2529 เขามีชื่อเสียงจากการลงบทความในนิตยสารชื่อดังภายในประเทศวิพากษ์วิจารณ์เกี่ยวกับปัญหารายได้ต่ำของทหารชั้นผู้น้อย ส่งผลให้เขาถูกจับกุมและถูกจำคุก 15 ปีและถูกปลดออกจากกองทัพ เขาจึงหันเข้าสู่สนามการเมืองโดยเริ่มต้นจากการดำรงตำแหน่งสมาชิกสภาผู้แทนราษฎรจากรัฐรีโอเดจาเนโรในปี พ.ศ. 2533 และดำรงตำแหน่งนี้ร่วม 27 ปี จากนั้นเขาได้ลงสมัครเป็นตัวแทนพรรคในการเลือกตั้งทั่วไปใน พ.ศ. 2561 และได้รับเลือกเป็นประธานาธิบดีในการเลือกครั้งที่สอง ซึ่งในสมัยที่เขาดำรงตำแหน่ง เขาดำเนินนโยบายแก้ปัญหาความยากจนของชาวบราซิลรวมทั้งลดปัญหาอาชญากรรมในประเทศ อย่างไรก็ตามด้วยนโยบายของเขาที่เอื้อให้เกิดการทำลายระบบนิเวศในเขตพื้นที่ป่าดิบชื้นแอมะซอน และการบริหารในช่วงสถานการณ์โรคติดเชื้อไวรัสโคโรนา 2019ที่ไร้ประสิทธิภาพโดยรัฐบาลของเขา ก่อให้เกิดกระแสวิพากษ์วิจารณ์จนเกิดการประท้วงต่อต้านเขาและรัฐบาลของเขาทั่วประเทศ โดยมีผู้เสียชีวิตจากเชื้อไวรัสโคโรนาในประเทศบราซิลร่วม 500,000 คน ส่งผลให้เขาถูกฟ้องร้องในข้อหาอาชญากรรมต่อมวลมนุษยชาติจากการบริหารสถานการณ์ดังกล่าวที่เป็นไปอย่างไม่สู้ดีนัก
ในการเลือกตั้งประธานาธิบดีบราซิลเมื่อปี พ.ศ. 2565 เขาพ่ายแพ้ให้แก่ลูอิส อีนาซียู ลูลา ดา ซิลวาซึ่งส่งผลให้ลูลาดำรงตำแหน่งประธานาธิบดีสมัยที่สอง หลังจากนั้นเขาได้ไปใช้ชีวิตอยู่ที่รัฐฟลอริดา สหรัฐเป็นส่วนใหญ่ และเกิดการจลาจลในปีเดียวกันจากฝ่ายผู้สนับสนุเขาที่บุกเข้าไปในรัฐสภาของบราซิลเพื่อแสดงจุดยืนคัดค้านการดำรงตำแหน่งของลูลา
ในทัศนคติทางการเมืองของเขาจัดอยู่ในกลุ่มขวาจัด และมีความสัมพันธ์ใกล้ชิดกับสหรัฐและประเทศอิสราเอล
ชักเย่อ

ชักเย่อ เป็นชื่อการเล่นอย่างหนึ่ง โดยแบ่งผู้เล่นออกเป็น 2 ฝ่าย แต่ละฝ่ายจะมีจำนวนเท่า ๆ กันหรือกำลังพอ ๆ กัน มักใช้เชือกขนาดพอกำรอบ ยาวพอที่จะให้ผู้เล่นทั้ง 2 ฝ่ายเรียงแถวจับได้ โดยมีที่ว่างระหว่างกลางเหลือไว้ประมาณ 2 เมตร กลางเชือกคาดด้วยผ้าหรือใช้สีป้ายเป็นเครื่องหมายไว้ วางกึ่งกลางเชือกไว้บนพื้นที่ที่มีเส้นขีดกลางเป็นเส้นแบ่งเขตแดน เมื่อกรรมการให้สัญญาณ ผู้เล่นทั้ง 2 ฝ่าย ต่างก็จะพยายามดึงเชือกให้กึ่งกลางของเชือกเข้ามาในแดนของตนถ้าฝ่ายใดสามารถดึงกึ่งกลางเชือกเข้ามาในแดนของตนได้ ถือว่าชนะตามปรกติจะแข่งกัน 3 ครั้ง ฝ่ายที่ชนะ 2 ใน 3 ครั้งถือว่าชนะเด็ดขาด
นอยส์ป็อป

นอยส์ป็อป  เป็นแนวเพลงย่อยของออลเทอร์นาทิฟและอินดี้ร็อกที่พัฒนาขึ้นในช่วงกลางทศวรรษ 1980 ในสหราชอาณาจักรและสหรัฐอเมริกา มีลักษณะเด่นคือมีการผสมผสานระหว่างเสียงที่นอยส์ไม่สอดคล้องหรือเสียงหอน ด้วยงานฝีมือในการเขียนเพลงที่มักพบในเพลงป๊อป แนวเพลงชูเกซ (shoegaze) ซึ่งเป็นอีกหนึ่งแนวดนตรีที่ใช้เสียงแบบเสียงนอยส์ที่ได้รับอิทธิพลมาจาก นอยส์ป็อป
ปีเตอร์ เคอร์ติน

ปีเตอร์ เคอร์ติน
 (31 มกราคม ค.ศ. 1944 – 18 พฤษภาคม ค.ศ. 2014) เป็นนักแสดงละครเวทีและละครโทรทัศน์ชาวออสเตรเลีย รู้จักกันในการเข้าร่วมบริษัทโรงภาพยนตร์เมเบิร์น ปีเตอร์ เคอร์ติน สมรสกับนักแสดงหญิง ชื่อ อิลซา ปีเปอร์ ในปี ค.ศ. 1987
References.
<templatestyles src="Reflist/styles.css" />
เค็นเน็ธ เจ. วาร์เรน

เค็นเน็ธ จอห์น วาร์เรน (25 กันยายน ค.ศ. 1929, รัฐนิวเซาท์เวลส์ – 27 กันยายน ค.ศ. 1973, เซอร์รีย์, ประเทศอังกฤษ) เป็นนักแสดงชาวออสเตรเลีย
ผลงาน.
<templatestyles src="Div col/styles.css"/>
คริสท็อฟ เจ้าชายแห่งชเลสวิช-ฮ็อลชไตน์

คริสท็อฟ เจ้าชายแห่งชเลสวิช-ฮ็อลชไตน์  ประสูติเมื่อวันที่ 22 สิงหาคม 2492 เป็นพระโอรสในปีเตอร์ ดยุกแห่งชเลสวิช-ฮ็อลชไตน์ กับมารี อาลิคส์ ดัชเชสแห่งชเลสวิช-ฮ็อลชไตน์ เป็นพระประมุขพระองค์ปัจจุบันแห่งราชวงศ์ชเลสวิช-ฮ็อลชไตน์-เซอเนอร์ปอร์-กลึคส์บวร์ค พระองค์ทรงสืบเชื้อสายมากจากพระมหากษัตริย์หลายพระองค์ อาทิ พระเจ้าคริสเตียนที่ 5 แห่งเดนมาร์ก สมเด็จพระราชินีนาถวิกตอเรียแห่งสหราชอาณาจักร จักรพรรดิอะเลคซันดร์ที่ 2 แห่งรัสเซีย และยังเป็นพระญาติห่างๆในพระราชวงศ์เดนมาร์ก นอร์เวย์และกรีซ พระอิสริยยศของพระองค์นั้น คือเจ้าชายพระประมุข มิใช่พระมหากษัตริย์ ตำแหน่งของพระองค์จึงเป็นเพียงผู้นำของราชวงศ์นี้เท่านั้น นอกจากนี้ พระมารดาของพระองค์ยังสืบเชื้อสายมาจาก สมเด็จพระจักรพรรดินียูฟรอซินีโดไกนา กาเมตรา สมเด็จพระจักรพรรดินีใน จักรพรรดิอเล็กซิออสที่ 3 อันเจลอส
พระองค์ทรงเสกสมรสกับ เจ้าหญิงเอลีซาเบ็ทแห่งลิพเพอ-วิสเซนเฟลด ต่อมาคือ เอลีซาเบ็ท เจ้าหญิงแห่งชเลสวิช-ฮ็อลชไตน์ เมื่อวันที่ 23 กันยายน 2524 รับพระราชทานพระอิสริยยศและพระฐานันดรที่ เฮอร์ไฮนีส อลิซาเบธ เจ้าหญิงแห่งชเลสวิช-ฮ็อลชไตน์ พระชายา (พระฐานันดรเดิม:เฮอร์เซอรีนไฮนีส) มีพระบุตรดังนี้
เอลีซาเบ็ท เจ้าหญิงแห่งชเลสวิช-ฮ็อลชไตน์

เอลีซาเบ็ท เจ้าหญิงแห่งชเลสวิช-ฮ็อลชไตน์  หรือ เจ้าหญิงเอลีซาเบ็ทแห่งลิพเพอ-ไวเซินเฟ็ลท์ ประสูติเมื่อวันที่ 28 กรกฎาคม 2500 ณ รัฐบาวาเรีย เยอรมนี เป็นพระธิดาในอัลเฟรด เจ้าชายแห่งลิพเพอ-ไวเซินเฟ็ลท์ กับ บารอนเนสอาร์มการ์ด จูลันกา วาร์กเนอร์ ฟอน เวิร์นบอน พระองค์ทรงเสกสมรสกับ คริสท็อฟ เจ้าชายแห่งชเลสวิช-ฮ็อลชไตน์ พระประมุขแห่งราชวงศ์ชเลสวิช-ฮ็อลชไตน์-ซอนเดอร์บูร์ก-กลึคส์บูร์ก เมื่อวันที่ 23 กันยายน 2524 รับพระราชทานพระอิสริยยศและพระฐานันดรที่ เฮอร์ไฮนีส เอลีซาเบ็ท เจ้าหญิงแห่งชเลสวิช-ฮ็อลชไตน์ พระชายา (พระฐานันดรเดิม: เฮอร์เซอรีนไฮนีส) มีพระบุตรดังนี้
หลังกจากเสกสมรสแล้ว พระองค์ยังคงทรงงานเกี่ยวกับธุรกิจออกแบบผ้าพันคอผ้าไหมโดยมีร้านเป็นของตัวเองในเมืองกลัสโฮล์ด
มารี อาลิคส์ ดัชเชสแห่งชเลสวิช-ฮ็อลชไตน์

มารี อาลิคส์ ดัชเชสแห่งชเลสวิช-ฮ็อลชไตน์ ต่อมาคือ มารี อาลิคส์ ดัชเชสหม้ายแห่งชเลสวิช-ฮ็อลชไตน์ (พระอิสริยยศเดิม : เจ้าหญิงมารี อาลิคส์แห่งชัมเบิร์ก-ลิพเพอ)  ประสูติเมื่อวันที่ 2 เมษายน 2466 ณ เยอรมัน เป็นพระธิดาใน เจ้าชายสเตฟานแห่งชัมเบิร์ก-ลิพเพอ กับ ดัชเชสอิงเงอร์บอร์ก อลิซแห่งโอลเดนบูร์ก เป็นพระนัดดาใน จอร์จ เจ้าชายแห่งชัมเบิร์ก-ลิพเพอ ทางพระบิดา และ เฟรเดอริก ออกัสตุส แกรนด์ดยุกแห่งโอลเดนบูร์ก ทางฝ่ายพระมารดา และยังทรงสืบเชื้อสายมาจาก ยูฟรอซินีโดไกนา กาเมตรา พระมเหสีใน จักรพรรดิอเล็กซิออสที่ 3 อันเจลอส 
พระองค์ทรงเสกสมรสกับ ปีเตอร์ เจ้าชายรัชทายาทแห่งชเลสวิช-ฮ็อลชไตน์-ซอนเดอร์บูร์ก-กลึคส์บูร์ก เมื่อวันที่ 9 ตุลาคม 2490 รับพระราชทานพระอิสริยยศเป็นเฮอร์ไฮนีส เจ้าหญิงมารี อาลิคส์ เจ้าหญิงรัชทายาทแห่งชเลสวิช-ฮ็อลชไตน์-ซอนเดอร์บูร์ก-กลึคส์บูร์ก มีพระบุตรดังนี้
ต่อมาเมื่อปี 2508 พระสวามีทรงสืบตำแหน่ง ดยุกแห่งชเลสวิช-ฮ็อลชไตน์ ถัดจากพระบิดา พระองค์จึงได้รับการสถาปนาเป็น ดัชเชสแห่งชเลสวิช-ฮ็อลชไตน์ จนเมื่อวันที่ 30 กันยายน 2523 พระสวามีสิ้นพระชนม์ พระโอรสจึงสืบพระอิสริยยศต่อ พระองค์ได้รับการสถาปนาเป็น ดัชเชสหม้ายแห่งชเลสวิช-ฮ็อลชไตน์
พรรคคริสเตียนประชาธิปไตย (บราซิล)

พรรคคริสเตียนประชาธิปไตย (PDC) เป็นพรรคการเมืองของประเทศบราซิล ก่อตั้งเมื่อปี ค.ศ. 1945 ซึ่งเป็นพรรคการเมืองขนาดเล็ก มีแนวคิดสนับสนุนประเพณี ค่านิยมทางคริสเตียน พรรคนี้ถูกห้ามโดยเผด็จการทหารในปี ค.ศ. 1965 พรรคคริสเตียนประชาธิปไตยถูกสร้างใหม่ และต่อมาได้รวมกับพรรคอื่นๆ เป็นพรรคสังคมประชาธิปไตย
ฟากุนโด กอนเต

ชีวิตส่วนตัว.
ฟากุนโดเกิดที่เมืองบิเซนเต โลเปซ, อาร์เจนตินา พ่อของเขา อูโก กอนเต เป็นอดีตนักวอลเลย์บอล ซึ่งอยู่ในทีมชาติอาร์เจนตินาชุดเหรียญเงินโอลิมปิกฤดูร้อน 1988 เขาเรียนจบมัธยมจากเซนโตร คุลตูรัล อิตาเลียโน ในเมืองโอลิโวส
พระพันปีจ้าว

จ้าวจี (ประมาณ 280–228 ปีก่อนคริสตกาล) พระนางทรงเป็นพระมเหสีของ พระเจ้าจฺวังเซียงแห่งฉิน และและพระราชมารดาของฉินฉื่อหฺวังตี้ จักรพรรดิองค์แรกของจีน เมื่อครั้งที่พระนางทรงอภิเษกสมรส พระนางทรงเป็น "จ้าวหวางโฮ่ว" หรือ พระราชินีจ้าว และหลังจากกษัตริย์สวรรคต พระนางกลายเป็น "จ้าวไทเฮา" หรือ "พระพันปีจ้าว"
ด้วยพระนางทรงเป็นลูกสาวของตระกูลหนึ่งที่มีชื่อเสียงในแคว้นจ้าว พระนางทรงเป็นภรรยาน้อยของพ่อค้าที่มีนามว่า ลฺหวี่ ปู้เหวย์ ที่มอบพระนางให้แก่ผู้ที่อยู่ในการดูแลของเขา องค์ชายอี้เหรินแห่งแคว้นฉิน ในปีต่อมา พระนางได้ประสูติพระโอรสที่มีพระนามว่า อิ่งเจิ้ง นักประวัติศาตร์ที่มีนามว่า ซือหม่า เชียน ผู้ที่ไม่พอใจต่อจักรพรรดิองค์แรก ได้กล่าวอ้างว่า พระครรภ์ของพระนางนั้นยาวนานเป็นพิเศษ และพระโอรสนั้นเป็นลูกชายแท้ๆ ของลฺหวี่ ทั้งคู่ต่างมีชีวิตอยู่ในช่วงเดียวกันในเมืองหานตาน เมืองหลวงของแคว้นจ้าว โดยที่องค์ชายอี้เหรินทรงเป็นองค์ประกัน เมื่อแคว้นฉินได้นำกำลังเข้าปิดล้อมเมือง ลฺหวี่สามารถใช้สินบนในการพาองค์ชายออกนอกเมือง แต่จ้าวจีและพระโอรสวัยทารกต้องหลบซ่อนตัวอยู่ในครอบครัวตระกูลของพระนางเอง ด้วยความดีความชอบของการเข้าแทรกแซงและการทูตของลฺหวี่ ต่อมาเจ้าชายอี้เหรินได้ขึ้นครองบังลังก์แห่งแคว้นฉิน และกลายเป็นที่รู้จักกันในประวัติศาสตร์ด้วยพระนามหลังสวรรคต ที่มีพระนามว่า พระเจ้าฉินจฺวังเซียง
เมื่อพระเจ้าฉินจฺวังเซียงทรงสวรรคตในปี 247 ก่อนคริสตกาล องค์ชายเจิ้งได้ขึ้นครองบัลลังก์และจ้าวจีได้ก้าวขึ้นเป็นพระพันปีจ้าว ซือหม่า เชียนได้กล่าวอ้างว่า พระนางยังคงมีความสัมพันธ์กับลฺหวี่ ปู้เหวย์อยู่ แต่เกิดความกลัวที่จะถูกเปิดเผยและการถูกข่มเหง เขาจึงส่งชายผู้หนึ่งที่ชื่อว่า เล่าไอ่ ไปปลอมตัวเป็นขันทีเพื่อมาเป็นชู้รักของพระนางแทนตน ทั้งคู่ต่างได้ให้กำเนิดบุตรนอกสมรสสองคน ภายหลังเล่าไอ่ถูกสังหารในความพยายามที่จะก่อการกบฏ เหล่าบุตรชายของพระนางที่เกิดจากเล่าไอ่ถูกสำเร็จโทษ พระพันปีทรงถูกกักตัวอยู่ในพระตำหนักแต่ไม่นานก็ได้รับการปลดปล่อย
ในปี 221 ก่อนคริสตกาล เมื่อพระเจ้าอิ่นเจิ้งได้รวมแว่นแคว้นต่างเอาไว้ทั้งหมดและกลายเป็นฉินฉื่อหฺวังตี้ จักรพรรดิองค์แรก ซึ่งพระพันปีจ้าวได้ทรงสวรรคตไปแล้ว พระนางได้รับเลื่อนตำแหน่งเป็นพระราชชนนีพันปีหลวงขององค์จักรพรรดิหรือเรียกอีกอย่างว่า ฮองไทเฮา พระศพของพระนางถูกฝังร่วมกับพระศพของพระเจ้าฉินจฺวังเซียงที่ซีหยาง.
กรอบอ้างอิง

ในวิชาฟิสิกส์ กรอบอ้างอิง  ประกอบด้วยระบบพิกัดนามธรรมและชุดจุดอ้างอิงกายภาพซึ่งกำหนด (ระบุตำแหน่งและกำหนดทิศทาง) ระบบพิกัดและวางมาตรฐานการวัดได้อย่างเดียว
ใน n มิติ จุดอ้างอิง n+1 จุดเพียงพอต่อการนิยามกรอบอ้างอิงหนึ่งได้อย่างสมบูรณ์ กรอบอ้างอิงอาจนิยมด้วยจุดอ้างอิง ณ จุดกำหนด และจุดอ้างอิงที่ระยะทางหนึ่งหน่วยตามแกนพิกัด n แต่ละแกนโดยใช้พิกัดสี่เหลี่ยม (คาร์ทีเชียน)
ในสัมพัทธภาพของไอน์สไตน์ กรอบอ้างอิงใช้เพื่อระบุความสัมพันธ์ระหว่างผู้สังเกตที่เคลื่อนที่และปรากฏการณ์ที่กำลังสังเกต ในบริบทนี้ วลีที่ใช้มักเป็น "กรอบอ้างอิงของผู้สังเกต" ซึ่งส่อว่าผู้สังเกตอยู่นิ่งในกรอบนั้น แม้จะไม่จำเป็นต้องอยู่ ณ จุดกำเนิดเสมอไป กรอบอ้างอิงสัมพัทธภาพยังรวมเวลาพิกัด ซึ่งไม่ตรงกันในกรอบที่เคลื่อนที่โดยสัมพัทธ์ต่อกัน ฉะนั้นสถานการณ์จึงต่างจากสัมพัทธภาพกาลิเลอิ ซค่งเวลาพิกัดทั้งหมดสมมูลกันโดยสภาพ
แรงคู่ควบ

ในวิชากลศาสตร์ แรงคู่ควบ  หมายถึง แรงขนานสองแรงที่มีขนาดเท่ากัน แต่มีทิศทางตรงข้าม และไม่อยู่ในแนวแรงเดียวกัน
ผลของแรงทำให้เกิดการหมุนโดยไม่มีการเลื่อนขนาน หรือโดยทั่วไปคือ ไม่มีความเร่งของจุดศูนย์กลางมวล ในกลศาสตร์วัตถุแข็ง แรงคู่ควบเป็นเวกเตอร์อิสระ หมายความว่า ผลของแรงต่อวัตถุนั้นไม่ขึ้นอยู่กับจุดที่แรงมากระทำต่อมัน
โมเมนต์ที่เกิดจากแรงคู่ควบเรียกว่า ทอร์ก (torque) แต่ไม่ใช้อย่างเดียวกับคำว่า ทอร์ก ในวิชาฟิสิกส์ ซึ่งเป็นคำไวพจน์ของโมเมนต์เท่านั้น แต่ทอร์กในวิชากลศาสตร์เป็นโมเมนต์กรณีพิเศษ ทอร์กมีคุณสมบัติพิเศษนอกเหนือจากโมเมนต์ โดยเฉพาะอย่างยิ่งคุณสมบัติเป็นอิสระจากจุดอ้างอิง เป็นต้น
หลักการดาล็องแบร์

หลักการดาล็องแบร์  หรือ หลักการลากร็องฌ์–ดาล็องแบร์  เป็นประพจน์ของกฎการเคลื่อนที่คลาสสิกมูลฐาน ได้ชื่อตามผู้ค้นพบ ฌ็อง เลอ รง ดาล็องแบร์ นักคณิตศาสตร์และฟิสิกส์ชาวฝรั่งเศส เป็นวรรณกรรมคล้ายคลึงพลวัติของหลักการงานเสมือนสำหรับแรงที่กระทำในระบบสถิต และมีความเป็นสากลกว่าหลักการแฮมิลตัน (Hamilton's principle) ที่เลี่ยงการจำกัดระบบโฮโลโนมิค (holonomic system) เงื่อนไขบังคับโฮโลโนมิคขึ้นอยู่กับพิกัดและเวลา ไม่ขึ้นอยู่กับความเร็ว
หลักการนี้ระบุว่า ผลรวมของผลต่างระหว่างแรงที่กระทำต่อระบบอนุภาคมวลกับอนุพันธ์เวลาของโมเมนตัมของระบบเองที่ฉาย (project) ไปบนการกระจัดเสมือนใด ๆ ที่สอดคล้องกับเงื่อนไขบังคับของระบบเป็นศูนย์ สัญลักษณ์ในหลักการดาล็องแบร์เขียนได้ดังนี้
<math>\sum_{i} (\mathbf {F}_{i} - m_i \mathbf{a}_i)\cdot \delta \mathbf r_i = 0</math>
โดยที่
ไทยแลนด์ อเมเจอร์ลีก ฤดูกาล 2561 โซนภาคตะวันออกตอนบน

ไทยแลนด์ อเมเจอร์ลีก ฤดูกาล 2561 โซนภาคตะวันออกตอนบน เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2561 ซึ่งเป็นลีกระดับสมัครเล่น และอยู่ลำดับที่ 5 ในระบบฟุตบอลลีกของประเทศไทย มีสโมสรที่เข้าร่วมการแข่งขันทั้งสิ้น 14 สโมสร แบ่งออกเป็น 2 กลุ่ม โดยจะนำผู้ชนะของแต่ละกลุ่มมาแข่งขันเพื่อหาแชมป์ของโซน จากนั้นสโมสรที่ได้แชมป์โซนจะต้องไปแข่งในรอบชิงชนะเลิศกับแชมป์ของโซนภาคตะวันออกตอนล่าง โดยผู้ชนะจะได้เลื่อนชั้นขึ้นไปแข่งขันระดับลีกอาชีพในไทยลีก 4
รูปแบบ.
การแข่งขันในโซนภาคตะวันออกตอนบนจะแบ่งออกเป็น 3 รอบ ได้แก่รอบคัดเลือก รอบมินิลีก และรอบชิงชนะเลิศประจำโซน ดังนี้
สนามแข่งขัน.
การแข่งขันในโซนภาคตะวันออกตอนบนใช้สนามแข่งขันสามแห่งในสามจังหวัด ได้แก่
รอบคัดเลือก.
การจับสลากแบ่งสายในรอบคัดเลือกมีขึ้นเมื่อวันที่ 24 สิงหาคม พ.ศ. 2561 ที่การกีฬาแห่งประเทศไทย โดยผลการจับสลากของโซนภาคตะวันออกตอนบนเป็นดังนี้
กลุ่มเอ
กลุ่มบี
ฟรีดริช แฟร์ดีนันท์ เจ้าชายรัชทายาทแห่งชเลสวิช-ฮ็อลชไตน์

ฟรีดริช แฟร์ดีนันท์ เจ้าชายพระประมุขแห่งชเลสวิช-ฮ็อลชไตน์  ประสูติเมื่อวันที่ 19 กรกฎาคม พ.ศ. 2528 เป็นพระโอรสในคริสท็อฟ เจ้าชายแห่งชเลสวิช-ฮ็อลชไตน์ และเอลีซาเบ็ท เจ้าหญิงแห่งชเลสวิช-ฮ็อลชไตน์ ทรงดำรงพระอิสริยยศเป็น เจ้าชายรัชทายาทแห่งชเลสวิช-ฮ็อลชไตน์ ว่าที่พระประมุขแห่งราชวงศ์ชเลสวิช-ฮ็อลชไตน์ ซึ่งพระองค์มีสิทธิในการสืบราชบัลลังก์อังกฤษ เนื่องจากทรงสืบเชื้อสายมาจากสมเด็จพระราชินีนาถวิกตอเรียแห่งสหราชอาณาจักร
เอสบีไฟฟ์

เอสบีไฟฟ์  เป็นกลุ่มศิลปินชายชาวไทย สังกัดสตาร์ฮันเตอร์เอนเตอร์เทนเมนต์ มีสมาชิกในวงทั้งหมด 5 คน ซึ่งเป็นนักแสดงจากซีรีส์เรื่อง "เดือนเกี้ยวเดือน" ได้แก่ บาส สุรเดช , คิมม่อน วโรดม , คอปเตอร์ ภาณุวัฒน์ , เต้ ดาวิชญ์ และ ตี๋ ธนพล
แฮนนาห์ จอห์น-คาเมน

แฮนนาห์ ดอมีนิก อี. จอห์น-คาเมน (เกิด 7 กันยายน ค.ศ. 1989) เป็นนักแสดงชาวบริติช เธอเป็นที่รู้จักอย่างดีจากการรับบทเป็น เยเลนา "ดัตช์" ยาร์ดีน ในซีรีส์ทางโทรทัศน์เรื่อง "หน่วยไล่ล่าอาชญากรจักรวาล" ออกอากาศช่องไซไฟ, ออร์เนลา ในซีรีส์ทางช่องเอชบีโอเรื่อง "มหาศึกชิงบัลลังก์", เอฟ'เนล ซานดอร์ ในภาพยนตร์แนวแอกชันของสตีเวน สปีลเบิร์กเรื่อง "สงครามเกมคนอัจฉริยะ" และ โกสต์ ในจักรวาลภาพยนตร์มาร์เวล ในภาพยนตร์แนวซูเปอร์ฮีโร่เรื่อง "แอนท์-แมน และ เดอะ วอสพ์" และรับบทตัวละครในซีรีส์เรื่องลึกลับของเน็ตฟลิกซ์เรื่อง "The Stranger" และในบท จิล วาเลนไทน์ ในจักรวาลภาพยนตร์ผีชีวะ เรื่อง "ผีชีวะ ปฐมบทแห่งเมืองผีดิบ" เธอกลับมารับบทเดิม โกสต์ ในจักรวาลภาพยนตร์มาร์เวลเฟส 5 ใน ธันเดอร์โบลต์ส*
ไทยแลนด์ อเมเจอร์ลีก ฤดูกาล 2561 โซนภาคตะวันออกตอนล่าง

ไทยแลนด์ อเมเจอร์ลีก ฤดูกาล 2561 โซนภาคตะวันออกตอนล่าง เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2561 ซึ่งเป็นลีกระดับสมัครเล่น และอยู่ลำดับที่ 5 ในระบบฟุตบอลลีกของประเทศไทย มีสโมสรที่เข้าร่วมการแข่งขันทั้งสิ้น 16 สโมสร แบ่งออกเป็น 2 กลุ่ม โดยจะนำผู้ชนะของแต่ละกลุ่มมาแข่งขันเพื่อหาแชมป์ของโซน จากนั้นสโมสรที่ได้แชมป์โซนจะต้องไปแข่งในรอบชิงชนะเลิศกับแชมป์ของโซนภาคตะวันออกตอนบน โดยผู้ชนะจะได้เลื่อนชั้นขึ้นไปแข่งขันระดับลีกอาชีพในไทยลีก 4
รูปแบบ.
การแข่งขันในโซนภาคตะวันออกตอนล่างจะแบ่งออกเป็น 3 รอบ ได้แก่รอบคัดเลือก รอบมินิลีก และรอบชิงชนะเลิศประจำโซน ดังนี้
สนามแข่งขัน.
การแข่งขันในโซนภาคตะวันออกตอนล่างใช้สนามแข่งขันสี่แห่งในสามจังหวัด ได้แก่
รอบคัดเลือก.
การจับสลากแบ่งสายในรอบคัดเลือกมีขึ้นเมื่อวันที่ 24 สิงหาคม พ.ศ. 2561 ที่การกีฬาแห่งประเทศไทย โดยผลการจับสลากของโซนภาคตะวันออกตอนล่างเป็นดังนี้
กลุ่มเอ
กลุ่มบี
ศึกมวยไทยลุมพินี ทีจีเอ็น

ศึกมวยไทยลุมพินี ทีจีเอ็น และรายการ"ศึกแม่ไม้มวยไทย ไบรท์ทีวี" ืเป็นรายการโทรทัศน์ถ่ายทอดสดกีฬามวยไทย ที่ได้รับความนิยม รายการนี้ทำการถ่ายทอดทางThai TV Global Network ทุกวันเสาร์ เวลา 16.50 น. - 18.50 น. โดยเริ่มในวันเสาร์ที่ 2 เมษายน พ.ศ. 2554 จนถึงวันเสาร์ที่ 26 ธันวาคม พ.ศ. 2558 โดยรายการย้ายไปที่ช่องBright TV โดยเริ่มในวันเสาร์ที่ 2 มกราคม - 8 ตุลาคม พ.ศ. 2559 เวลา 14.00 น. - 16.00 น.
เพลงเปิดรายการ.
พ.ศ. 2554-พ.ศ. 2558
พ.ศ. 2557
พ.ศ. 2559
การจัดรายการ.
รายการมีจุดประสงค์คือ 
แชมป์มวยไทยที่มีชื่อเสียง.
แชมป์มวยรอบไทยประกันชีวิต ตั้งแต่ปี 2554
กษัตริย์แห่งเวสเซกซ์

กษัตริย์แห่งเวสเซกซ์ คือพระมหากษัตริย์ที่ปกครองเวสเซกซ์จนถึงปี ค.ศ. 927 เวสเซกซ์เป็นหนึ่งในราชอาณาจักรทั้งเจ็ดของเฮปตาร์คีของบริเตน ซึ่งเป็นชื่อที่ตั้งให้กับราชอาณาจักรแองโกลแซกซันทั้งเจ็ดของอังกฤษในช่วงยุคกลางตอนต้น นอกจากเวสเซกซ์แล้วก็ยังมีนอร์ธัมเบรีย เมอร์เซีย อีสต์แองเกลีย เอสเซกซ์ เคนต์ และซัสเซกซ์
ปี ค.ศ. 865 มองเห็นได้ถึงการมาถึงของกองทัพนอกรีตขนาดใหญ่ในอีสต์แองเกลีย ราชอาณาจักรแองโกลแซกซันถูกชาวเดน (ชาวไวกิ้ง) ปราบทีละแห่ง จนเมื่อเกือบถึงคริสต์ศตวรรษที่ 9 ราชอาณาจักรที่เป็นเอกราชสี่แห่งสุดท้ายของอังกฤษถูกลดเหลือเพียงหนึ่งแห่ง เวสเซกซ์คือราชอาณาจักรเดียวที่ยังไม่ถูกชาวไวกิงทำลาย ภายใต้พระเจ้าอัลเฟรดมหาราช เวสเซกซ์กลายเป็นใจกลางของอังกฤษที่ถูกรวมเป็นหนึ่งเดียว พระนัดดาของพระองค์ อาเธลสตาน เป็นปฐมกษัตริย์แห่งอังกฤษ
ประเทศภูฏานในโอลิมปิกฤดูร้อน 2016

ราชอาณาจักรภูฏาน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติภูฏานได้ส่งทีมนักกีฬาที่ผ่านการคัดเลือกทั้งหมด 2 คน เข้าร่วมแข่งขันใน 2 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
ว่ายน้ำ.
ผลการแข่งขัน
เรเชล รูร์ก

เรเชล รูร์ก
เรเชล รูร์ก (เกิดเมื่อวันที่ 1 ตุลาคม ค.ศ. 1988) เป็นนักวอลเลย์บอลหญิงชาวออสเตรเลีย สังกัดวอลเลย์บอลหญิงทีมชาติออสเตรเลีย ราเชล รอคได้เข้าร่วมการแข่งขันวอลเลย์บอลเวิลด์กรังด์ปรีซ์ 2014
ดาเนียล อาร์นามนาร์ต

ดาเนียล อาร์นามนาร์ต
ดาเนียล อาร์นามนาร์ต (เกิดเมื่อวันที่ 14 กันยายน ค.ศ. 1989) เป็นนักกีฬาว่ายน้ำมีความเชี่ยวชาญท่ากรรเชียง ดาเนียล อาร์นามนาร์ต เกิดที่เมืองวาห์รูนกา รัฐนิวเซาส์เวลส์ จบการศึกษาโรงเรียนอัสคิธ เคยเข้าร่วมการแข่งขันโอลิมปิกฤดูร้อน 2012เมืองลอนดอน ประเทศอังกฤษ แข่งขันประเภท 100 เมตร ท่ากรรเชียง (แต่ก็ไม่ได้เข้ารอบ)
โต้ว เมี่ยว

โต้ว เมี่ยว (สิ้นพระชนม์ 172) ฐานันดรศักดิ์ จักรพรรดินีหฺวันซื่อ  เป็นจักรพรรดินีระหว่าง ราชวงศ์ฮั่น พระนางเป็นจักรพรรดินีองค์ที่ 3 ของ จักรพรรดิฮั่นหฺวัน หลังจากพระองค์สวรรคตในปี ค.ศ. 168 พระนางเป็นผู้สำเร็จราชการสำหรับผู้สืบทอดของเขา จักรพรรดิหลิง ความช่วยเหลือโดยพระบิดาของพระนาง เตาบู และบัณฑิต ลัทธิขงจื๊อ ตันผวน แต่ เตาบู และ ตันผวน มีความขัดแย้งอย่างหนักกับ ขันที ที่ทรงอำนาจ ต่อมาในปี ค.ศ. 168 พวกเขาพ่ายแพ้และถูกสังหาร หลังจากนั้น พระนางถูกกักบริเวณกระทั่งพระนางสิ้นพระชนม์
ภูมิหลังของครอบครัวและการอภิเษกกับจักรพรรดิฮั่นหฺวัน.
ไม่รู้ว่าจักรพรรดินีพระพันปีหลวงโต้วประสูติเมื่อไร. เตาบู พระบิดาของพระนางเป็นขุนนางระดับล่างในช่วงการปกครองของจักรพรรดิฮั่นฮวนและปราชญ์ขงจื๊อที่มีชื่อเสียง; เขามาจากภูมิหลังของขุนนาง, เป็นทายาทของ โต้ว หรง (竇融), ซึ่งมีส่วนอย่างมากในการฟื้นฟูราชวงศ์ฮั่นภายใต้ จักรพรรดิฮั่นกวังอู่. ไม่ค่อยมีใครรู้เรื่องภูมิหลังทางครอบครัวของพระมารดาของพระนาง.
ใน ค.ศ. 165, ในช่วงเวลาที่จักรพรรดิฮั่นหฺวันปลดจักรพรรดินีองค์ที่สองของพระองค์ จักรพรรดินี เติ้งเมิ่งนฺหวี่, โต้ว เมี่ยว กลายเป็นจักรพรรดินีของจักรพรรดิ. อย่างไรก็ตาม, จักรพรรดิฮั่นหฺวันไม่ชอบพระนาง. ต่อมาในปีนั้น, เมื่อเลือกจักรพรรดินีองค์ใหม่, พระนางก็ได้รับการพิจารณา. จักรพรรดิฮวนต้องการสถาปนาพระสนมเทียน เฉิง (田圣) สนมคนโปรดของพระองค์แต่ขุนนางนำโดย ตันผวน คัดค้านเนื่องจากพระสนมเทียนชาติกำเนิดต่ำต้อย.
ออน/ออฟ (แผ่นเสียงอัลบัมสั้นของออนแอนด์ออฟ)

ON/OFF เป็นมินิอัลบั้มแรกและเปิดตัวของบอยกรุ๊ปจากประเทศเกาหลีใต้ชื่อ ออนแอนด์ออฟ (อังกฤษ : ONF) ภายใต้การดูแลของค่ายดับเบิ้ลยูเอ็มเอนเตอร์เทนเมนต์ อัลบั้มถูกปล่อยตัวในวันที่ 2 สิงหาคม 2560 ซึ่งมี 5 เพลง โดยมีเพลง ON/OFF เป็นเพลงไตเติ้ล
การตอบรับและเสียงวิพากษ์วิจารณ์.
เพลง "ON/OFF" เปิดตัวในอันดับที่ 9 ของ Gaon Album Chart ประจำสัปดาห์ ระหว่างวันที่ 30 กรกฎาคม - 5 สิงหาคม 2560 และมินิอัลบั้มอยู่ในอันดับที่ 24 ในชาร์ตประจำเดือนสิงหาคม 2560 ด้วยยอดขาย 7,390 อัลบั้ม จบการโปรโมตอัลบั้ม ON/OFF ในวันที่ 31 ตุลาคม 2560 ด้วยยอดขาย 10,240 อัลบั้ม
ยูฟ่าแชมเปียนส์ลีก ฤดูกาล 2018–19 รอบแบ่งกลุ่ม

รอบแบ่งกลุ่ม ในการแข่งขันยูฟ่าแชมเปียนส์ลีก ฤดูกาล 2018–19 เริ่มต้นการแข่งขันในวันที่ 18 กันยายน และจะสิ้นสุดในวันที่ 12 ธันวาคม พ.ศ. 2561 (ค.ศ. 2018). 32 ทีมทั้งหมดเข้าร่วมการแข่งขันในรอบแบ่งกลุ่มเพื่อที่จะตัดสินหา 16 ทีมใน รอบแพ้คัดออก ของ ยูฟ่าแชมเปียนส์ลีก ฤดูกาล 2018–19.
การจับสลาก.
การจับสลากมีขึ้นเมื่อวันที่ 30 สิงหาคม พ.ศ. 2561 (ค.ศ. 2018), เวลา 18:00 น. CEST หรือเวลา 23:00 น. (เวลาประเทศไทย), ที่ กริมัลดี ฟอรัม ใน ราชรัฐโมนาโก.
ทีม.
ด้านล่างนี้คือ 32 ทีมที่เข้ารอบสำหรับรอบแบ่งกลุ่ม (ค่าสัมประสิทธิ์สโมสรยูฟ่าของพวกเขาในปี 2018), พวกเขาประกอบด้วย 26 ทีมที่เข้ามาในรอบนี้, และ 6 ทีมผู้ชนะของ รอบเพลย์ออฟ (4 ทีมในเส้นทางทีมที่เป็นแชมป์ลีก, 2 ทีมในเส้นทางทีมที่ไม่ได้เป็นแชมป์ลีก).
กลุ่ม.
แมตช์การแข่งขันมีวันที่ 18–19 กันยายน, 2–3 ตุลาคม, 23–24 ตุลาคม, 6–7 พฤศจิกายน, 27–28 พฤศจิกายน, และ 11–12 ธันวาคม พ.ศ. 2561 (ค.ศ. 2018). เวลาคิกออฟการแข่งขันก็จะเป็นเวลา 21:00 CEST/CET โดยทั่วไป, ยกเว้นเหตุผลบางอย่างที่ตรงกันทางภูมิศาสตร์.
ตั้งแต่วันที่ 27 ตุลาคม พ.ศ. 2561 (ค.ศ. 2018) จะมีการปรับเวลาช้าขึ้นกว่าเดิม โดย (นัดที่ 1–3) เป็น CEST , หลังจากนั้น (นัดที่ 4–6) เวลาก็จะเป็น CET .
หมายเหตุ.
<templatestyles src="Reflist/styles.css" />
ยูคอมพลีทมี

ยูคอมพลีทมี  เป็นมินิอัลบั้มที่ 2 ของบอยกรุ๊ปจากประเทศเกาหลีใต้ออนแอนด์ออฟ ภายใต้การดูแลของค่ายดับเบิ้ลยูเอ็มเอนเตอร์เทนเมนต์ และผู้จัดจำหน่ายสโตนมิวสิกเอนเตอร์เทนเมนต์ อัลบั้มถูกปล่อยตัวในวันมินิอัลบั้มนี้ประกอบไปด้วย 6 เพลง โดยมีเพลง "คอมพลีท" เป็นเพลงหลัก
การประชาสัมพันธ์.
วันที่ 7 มิถุนายน 2561 ออนแอนด์ออฟได้แสดงเพลงในมินิอัลบั้มที่ 2 "ยูคอมพลีทมี" (You Complete Me) ในงานโชว์เคสที่จัดขึ้นที่เมซาฮอล์ เขตนัมแดมุนในโซล และสมาชิกทั้งเจ็ดคนของวงก็ได้เข้าร่วมโดยพร้อมเพรียงกัน เพลงไตเติ้ล Complete เป็นเพลงเต้นที่ให้ความรู้สึกสดชื่นและสดใสเหมือนกับฤดูร้อน
เมื่อขึ้นแสดงในรายการเพลง ออนแอนด์ออฟจะแสดงเพลง Fly Me to The Moon และ Complete
การตอบรับและเสียงวิพากษ์วิจารณ์.
เพลง "Complete" เปิดตัวในอันดับที่ 8 ของ Gaon Album Chart ประจำสัปดาห์ ระหว่างวันที่ 30 กรกฎาคม - 5 สิงหาคม 2561 และมินิอัลบั้มอยู่ในอันดับที่ 17 ในชาร์ตประจำเดือนมิถุนายน 2561 ด้วยยอดขาย 13,034 อัลบั้ม จบการโปรโมตอัลบั้ม You complete Me ในวันที่ 31 สิงหาคม 2561 ด้วยยอดขาย 21,496 อัลบั้ม